
[bookmark: _Toc216156330]CAPITOLUL 1. INFORMAȚII DESPRE PROCEDURA DE SELECȚIE A PROIECTELOR
[bookmark: _Hlk155348541][bookmark: _Hlk155350314]Prezentul ghid a fost elaborat de Ministerul Transporturilor și Infrastructurii pentru solicitanții care doresc să obțină finanțare din fondurile alocate României prin Fondul pentru modernizare (FM) pentru proiecte destinate achiziției de vehicule cu emisii zero pentru transportul rutier și feroviar de mărfuri,  transportul maritim și pe căi navigabile interioare de pasageri și mărfuri, în vederea susținerii unei economii cu emisii scăzute de carbon și atingerii obiectivelor asumate de România în cadrul Planului Național Integrat în domeniul Energiei și Schimbărilor Climatice (PNIESC). 
[bookmark: _Hlk183090140]Acesta include informații referitoare la condițiile de finanțare, procedurile de evaluare și selecție a proiectelor precum și informații generale privind contractarea și implementarea proiectelor.
Sprijinul financiar acordat pentru investițiile destinate achiziției de vehicule cu emisii zero pentru transportul rutier și feroviar de mărfuri, transportul maritim și pe căi navigabile interioare de pasageri și mărfuri, contribuind la atingerea obiectivelor asumate de România în cadrul FM, se bazează pe procedură de ofertare concurențială pentru selecția proiectelor, prin platforma electronică dedicată FM MySMIS 2021.
[bookmark: _Hlk113456215]În situația în care, intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, Ministerul Transporturilor și Infrastructurii, în calitatea sa de organism delegat pentru sectorul Eficiență energetică, subsector transporturi va aduce completări sau modificări ale conținutului acestuia.
Vă recomandăm ca înainte de a începe completarea cererii de finanțare să vă asigurați că ați parcurs toate informațiile prezentate în acest document și să vă asigurați că ați înțeles toate aspectele legate de specificul intervențiilor finanțate din FM sprijinirea investițiilor destinate achiziției de vehicule cu emisii zero pentru transportul rutier și feroviar de mărfuri,  transportul maritim și pe căi navigabile interioare de pasageri și mărfuri.
Vă recomandăm ca până la data limită de depunere a cererilor de finanțare  în cadrul procedurii de ofertare concurențială să consultați periodic pagina de internet https://mt.ro/ pentru a urmări eventualele modificări ale condițiilor specifice și/sau generale, precum și alte comunicări/clarificări pentru accesarea fondurilor în cadrul FM.
Formularul cererii de finanțare va fi completat în platforma electronică dedicată FM, MySmis 2021, ce poate fi accesată la adresa https://mysmis2021.gov.ro/, iar anexele cererii de finanțare vor fi încărcate, de asemenea, în platforma electronică.

Important: 
Toate documentele vor fi prezentate obligatoriu în limba română.
Analiză de oportunitate a proiectului de investiții (conform Anexa nr. 4) va fi prezentată într-un format pdf. ce permite căutarea și identificarea automată a unei sintagme.


[bookmark: _Toc142982258][bookmark: _Toc216156331]1.1. Domeniul de investiții aferent și obiectivul specific

[bookmark: _Hlk161058784]Fondul pentru modernizare a fost instituit ca mecanism de finanțare prin articolul 10d din Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare (Directiva ETS) și se derulează conform prevederilor Regulamentului de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre. 
În România, Fondul pentru modernizare este destinat finanțării investițiilor din sectoarele prioritare identificate de Ministerul Energiei în baza strategiilor naționale și a obiectivelor la nivel european și este implementat prin intermediul unor programe-cheie, în cadrul cărora sunt definite unul sau mai multe domenii de investiții. 
Conform OUG nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu  modificările și completările ulterioare, Ministerul Transporturilor și Infrastructurii este desemnat organism delegat pentru sectorul Eficiență energetică, subsector transporturi.
Finanţarea proiectelor în cadrul acestui program este de tip nerambursabil şi constă în rambursarea cheltuielilor eligibile efectuate pentru realizarea proiectului, la valoarea şi în condiţiile stabilite prin Contractul de finanţare, al cărui model este prevăzut în Anexa nr. 5 la prezentul Ghid.
[bookmark: _Toc142982259]Programul vizează promovarea investiţiilor în sectorul de eficienţă energetică în transporturi în vederea asigurării contribuţiei la obiectivele stabilite prin Pactul Ecologic European, la țintele stabilite în cadrul Planului Național Integrat în domeniul Energiei și Schimbărilor Climatice (PNIESC) precum și cele stabilite în cadrul FM, privind utilizarea energiei din surse regenerabile (solară).
De asemenea, contribuie la obiectivele propuse prin Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor - Decarbonizarea flotelor corporative, COM(2025) 96 final din 05.03.2025.
[bookmark: _Toc142982260]Obiectivul general urmărit este:
· implementarea unor proiecte de investiții destinate înlocuirii vehiculelor HGV cu combustie internă cu vehicule HGV cu emisii zero pentru transportul rutier de mărfuri, precum și achiziției vehiculelor cu emisii zero pentru transportul feroviar de mărfuri, maritim și pe căi navigabile interioare de pasageri și marfă, în conformitate cu strategia Uniunii Europene, promovată prin pachetul ”Pregătiți pentru 55”, de reducere a utilizării combustibililor fosili și a vehiculelor neperformante din punctul de vedere al consumului de energie în transporturi, precum și cu angajamentele Uniunii de a pune în aplicare Acordul de la Paris și obiectivele de dezvoltare durabilă ale ONU, contribuind la atingerea obiectivelor asumate de România în cadrul Planului National Integrat în domeniul Energiei și Schimbărilor Climatice 2021 - 2030 (PNIESC).	

[bookmark: _Toc142982261]Investițiile finanțate în cadrul acestui program vor avea un impact pozitiv în ceea ce privește:
a) Reducerea emisiilor de gaze cu efect de seră (“GES”) prin achiziția de vehicule cu emisii zero ca urmare a implementării investițiilor de către beneficiari;
b) Atingerea obiectivului privind neutralitatea climatică, conform Regulamentului (UE) 2021/1119 ("Legea europeană a climei"), prin care Uniunea Europeana urmărește atingerea unui echilibru între emisiile și absorbțiile de gaze cu efect de seră , astfel încât să se ajungă la zero emisii nete până în 2050;
c) Contribuția la atingerea obiectivelor din Planul Național Integrat în domeniul Energiei și Schimbărilor Climatice 2021-2030, aprobat prin HG nr. 1.076/2021, incluzând promovarea eficienței energetice și reducerea emisiilor în sectorul de transport prin tehnologii avansate.

Sunt eligibile proiectele care se încadrează în una din următoarele submăsuri, după cum urmează:
a) Submăsura 1
-	achiziția vehiculelor rutiere grele de marfă, respectiv cu o greutate brută proiectată cu încărcătură minimă de 3,5 tone, alimentate de o baterie electrică care poate fi încărcată și reîncărcată numai prin conectarea la o sursă externă de energie electrică, pentru a se califica drept vehicule cu emisii zero.
b) Submăsura 2
-	achiziția vehiculelor pentru transportul feroviar de mărfuri, pentru a se califica drept vehicule cu emisii zero.
c) Submăsura 3
-	achiziția vehiculelor pentru transportul maritim sau pe căi navigabile interioare, de pasageri și mărfuri, pentru a se califica drept vehicule cu emisii zero.

[bookmark: _Hlk155348757]Investițiile aferente apelurilor anuale  (unul sau mai multe apeluri, după caz) se încadrează în perioada de eligibilitate a cheltuielilor, respectiv între data depunerii cererii de finanțare și data preconizată de finalizare, respectiv 24 de luni de la data depunerii cererii de finanțare, dar nu mai târziu de 30.06.2030, în funcție de momentul lansării apelului. 

Fiecare procedură de ofertare concurențială ce va fi lansată, va fi anunțată pe site-ul MTI.

Buget total alocat schemei de ajutor de stat este de 299.000.000 euro.
Bugetul schemei va fi defalcat după cum urmează: 
a) 130.000.000 euro pentru submăsura 1
b) 90.000.000 euro pentru submăsura 2 
c) 79.000.000 euro pentru submăsura 3

[bookmark: _Toc191299477]Bugetul anual nu va depăși 149.500.000 euro în cadrul fiecărei proceduri de ofertare concurențială fiind stabilit bugetul afectat procedurii concurențiale respective, fiind organizate în termenul maxim de valabilitate al schemei până la epuizarea bugetului alocat. 
[bookmark: _Toc216156332][bookmark: _Toc158638430]Valoarea ajutorului de stat care poate fi solicitată, prin prezenta schemă, este de maxim 18 milioane euro pe întreprindere (echivalent în lei la cursul InforEuro din luna iulie 2025, respectiv 5,0816 lei).
[bookmark: _Toc216156333]O întreprindere poate depune o singură cerere de finanțare în cadrul unui apel anual de finanțare pentru o categorie de vehicule. În cazul în care, o întreprindere va depune o nouă cerere de finanțare în cadrul unui alt apel de finanțare, valoarea totală a ajutorului de stat solicitat în cadrul cererilor de finanțare depuse de aceeași întreprindere nu va depăși 18.000.000 euro.
[bookmark: _Toc216156334]Definiții:
[bookmark: _Hlk127787338]
În sensul prezentei scheme, termenii și expresiile de mai jos au următoarele semnificații:
a) procedură de ofertare concurențială - înseamnă un proces de ofertare nediscriminatoriu care prevede participarea unui număr suficient de întreprinderi și în care ajutorul se acordă pe baza ofertei inițiale prezentate de solicitant. De asemenea, bugetul sau volumul aferent procedurii de ofertare reprezintă o constrângere obligatorie, ceea ce creează o situație în care nu toți solicitanții pot primi ajutoare;
b)  vehicul înseamnă oricare dintre următoarele:
- un vehicul rutier din categoria N2 sau N3 ;
- o navă de navigație interioară sau o navă maritimă și de coastă pentru transportul de pasageri sau de marfă;
- material rulant feroviar de marfă;
c) vehicul cu emisii zero înseamnă:
i. în ceea ce privește vehiculele rutiere grele: un vehicul greu cu emisii zero, astfel cum este definit la articolul 4 punctul 5 din Directiva 2009/33/CE;
ii. în ceea ce privește navele de navigație interioară: o navă de navigație interioară sau o navă pentru transportul de pasageri sau de marfă care are zero emisii directe (la țeava de evacuare/țeava de eșapament) de CO2;
iii. în ceea ce privește navele maritime: o navă maritimă și de coastă pentru transportul de pasageri sau de marfă, care are zero emisii directe (la țeava de evacuare) de CO2;
iv. în ceea ce privește materialul rulant feroviar: materialul rulant care are zero emisii directe (la țeava de evacuare) de CO2;
d) vehicul electric cu baterie - un vehicul nou care este propulsat de o baterie electrică care poate fi încărcată și reîncărcată numai prin conectarea la o sursă externă de energie electrică;
e) în sensul prezentei scheme „HGV”  - un vehicul greu de marfă, respectiv o dubită sau un camion, cu o greutate brută proiectată cu încărcătură minimă de 3,5 tone; 
f) costuri eligibile - costurile suplimentare pentru achiziționarea vehiculului cu emisii zero. Acestea se calculează ca diferența dintre costurile de investiții pentru achiziționarea vehiculului cu emisii zero și costurile de investiții aferente achiziționării unui vehicul din aceeași categorie care respectă standardele aplicabile ale Uniunii deja în vigoare și care ar fi fost achiziționat fără ajutor, așa cum este prezentat în Metoda de calcul a diferențelor de preț pentru achiziția de vehicule pentru a se încadra în categoria vehiculelor cu zero emisii. 
g) data acordării ajutorului - data la care dreptul legal de a primi ajutorul este conferit beneficiarului în conformitate cu regimul juridic național aplicabil, indiferent de data la care ajutorul se plătește, respectiv data semnării contractului de finanțare;
h) demararea lucrărilor - primul angajament cu caracter juridic obligatoriu de comandă pentru vehicule sau oricare alt angajament prin care investiția devine ireversibilă, în funcție de care are loc primul. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată;
i) efect stimulativ - înseamnă prezentarea de către potențialul beneficiar furnizorului ajutorului de stat a unei cereri de ajutor scrise (solicitarea) înainte de demararea lucrărilor la proiectul sau la activitatea respectivă;
j) intensitatea ajutorului - valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe;
k) analiză de oportunitate a proiectului de investiții - este un document tehnico-economic în cadrul căruia vor fi evaluate necesitatea si fezabilitatea investițiilor propuse in cadrul cererii de finanțare. Analiza va include, minim, informații privind: (i) informații generale despre proiect și beneficiar, descrierea situației existente și justificarea investiției prin argumentarea oportunității acesteia; (ii) identificarea și analizarea opțiunilor tehnico-economice relevante, prezentând cel puțin două scenarii independente sau justificând propunerea unui singur scenariu atunci când constrângerile tehnice sau de mediu nu permit alternative; (iii) evaluarea impactului economic, social și de mediu, inclusiv o analiză cost-eficacitate care estimează reducerea emisiilor de gaze cu efect de seră, economiile de resurse, în special în ceea ce privește reducerea consumului de energie și costurile evitate; (iv) aspecte legate de schimbările climatice și reziliența la dezastre, subliniind contribuția proiectului la adaptarea la noile condiții climatice și la reducerea riscurilor de mediu. Totodată, va fi prezentată metoda prin care s-a stabilit opțiunea aleasă, determinarea optimă a costului, determinarea dimensiunii proiectului în raport cu valoarea investiției, precum și fiabilitatea acesteia.
l) „întreprindere în dificultate” - o întreprindere care se află în cel puțin una din situațiile următoare: 
(i) În cazul unei societăți comerciale cu răspundere limitată, alta decât o întreprindere mică și mijlocie ( IMM) care există de mai puțin de 3 ani, atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți comerciale menționate în anexa I la Directiva 2013/34/UE a Parlamentului European și a Consiliului , iar „capital social” include, dacă este cazul, orice capital suplimentar. 
(ii) În cazul unei societăți comerciale în care cel puțin unii dintre asociați au răspundere nelimitată pentru creanțele societății, alta decât o IMM care există de mai puțin de 3 ani, atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.
(iii) Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi. 
(iv) Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare. 
(v) În cazul unei întreprinderi care nu este o IMM, atunci când, în ultimii doi ani: 
 -  raportul datorii/capitaluri proprii al întreprinderii este mai mare de 7,5; și 
 -  capacitatea de acoperire a dobânzilor calculată pe baza EBITDA se situează sub valoarea 1,0.
Termenii microîntreprinderi, întreprinderi mici și mijlocii și întreprindere mare au semnificația dată de Regulament.
m) „standard al Uniunii”  - obligația de a utiliza cele mai bune tehnici disponibile (BAT), astfel cum sunt definite în Directiva 2010/75/UE a Parlamentului European și a Consiliului, și de a garanta că nivelurile de emisie nu sunt mai ridicate decât nivelurile care s-ar fi înregistrat prin aplicarea BAT; în cazurile în care nivelurile emisiilor asociate BAT au fost definite în actele de punere în aplicare adoptate în temeiul Directivei 2010/75/UE sau în temeiul altor directive aplicabile, nivelurile respective se vor aplica în sensul prezentului regulament; dacă nivelurile respective sunt exprimate ca interval, se va aplica limita în care se atinge BAT pentru prima dată în cazul întreprinderii în cauză;
n) „întreprindere nou-intrată” - o întreprindere feroviară, astfel cum este definită la articolul 3 punctul 1 din Directiva 2012/34/UE a Parlamentului European și a Consiliului ( 2 ), care îndeplinește următoarele condiții: (i) a primit o licență în temeiul articolului 17 alineatul (3) din Directiva 2012/34/UE pentru segmentul de piață relevant cu mai puțin de douăzeci de ani înainte de acordarea ajutorului și (ii) nu este legată, în sensul articolului 3 alineatul (3) din anexa I la Regulament, de o întreprindere feroviară care a obținut o licență, în sensul articolului 3 punctul 14 din Directiva 2012/34/UE, înainte de 1 ianuarie 2010.

[bookmark: _Toc216156335]1.2. Perioada de depunere a propunerilor de proiecte

[bookmark: _Toc142982264]Prin prezentul ghid se implementează Procedurile de ofertare concurențială corelat cu obiectivele FM și          în limita bugetului alocat.
Acordarea ajutoarelor de stat în cadrul acestei operațiuni se va face în baza art. 36 b din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art. 107 și 108 din tratat, cu modificările și completările ulterioare, denumit în continuare Regulamentul.
Schema de ajutor de stat este bazată pe procedură de ofertare concurențială se aplică pentru înlocuirea vehiculelor pentru transportul rutier și feroviar de mărfuri, aflate în proprietate și operare de cel puțin un an, dovedit cu documente justificative conform Ghidului Solicitantului, precum și pentru înlocuirea/ achiziția vehiculelor pentru transportul maritim și pe căi navigabile interioare de pasageri și marfă.

Apelul (aferent fiecărei sub-măsuri) va fi lansat în termen de maximum 30 de zile de la publicarea Ghidului în Monitorul Oficial, iar următoarele sesiuni vor fi anunțate ulterior. Lansarea apelurilor de proiecte pentru procedurile de ofertare concurențială se va derula prin publicarea, pe site-ul Ministerului Transporturilor și Infrastructurii, a unui anunț dedicat pentru fiecare sesiune, care va include toate detaliile necesare pentru derularea apelului.

* Pentru transportul rutier de marfă vor fi lansate proceduri concurențiale separate pentru fiecare dintre cele două categorii de vehicule, respectiv procedură concurențială pentru N2 și  procedură concurențială pentru N3;
* Pentru transportul feroviar de marfă vor fi lansate proceduri concurențiale între operatorii economici care dețin cod CAEN 4920.
* Pentru transportul maritim și pe căi navigabile interioare de pasageri și marfă vor fi lansate proceduri concurențiale separate astfel:
-  procedură concurențială pentru achiziția de vehicule în cadrul căreia se va ține cont de numărul vehiculelor din aceeași clasă casate/ dezmembrate în anul anterior lansării apelului de proiecte, conform datelor centralizate la nivel național, furnizate de către Autoritatea Navală Română;
- procedură concurențială pentru înlocuirea vehiculelor, unde  beneficiarul va trebui să facă dovada casării/dezmembrării vehiculului aflat în proprietate și operare de cel puțin un an pentru care se solicită înlocuirea, dovedit cu documente justificative conform Ghidului Solicitantului.


Cererile de finanțare împreună cu toate anexele solicitate prin prezentul           ghid se vor depune prin platforma electronică dedicată FM, MySMIS 2021 ce poate fi accesată la adresa https://mysmis2021.gov.ro/.

Ministerul Transporturilor și Infrastructurii în calitatea sa de organism delegat privind gestionarea și implementarea FM pentru sectorul eficiență energetică, subsector transporturi poate prelungi termenul de depunere a cererilor de finanțare în funcție de solicitările primite, deciziile de realocare a unor fonduri sau alte considerente. 

Atenție!
„Perioada de depunere este stabilită în conformitate cu prevederile prezentului ghid, iar detaliile aferente derulării apelului vor fi publicate pe site-ul MTI. Proiectele depuse în afara acestui termen vor fi respinse.”


[bookmark: _Toc142982266][bookmark: _Toc216156336]1.3. Activitățile finanțabile

Schema de ajutor de stat se adresează operatorilor de transport rutier și feroviar de mărfuri, maritim și pe căi navigabile interioare de pasageri și mărfuri, înregistrați în România, care au depus la furnizorul ajutorului de stat (Ministerul Transporturilor și Infrastructurii - MTI), înaintea demarării lucrărilor, solicitarea pentru acordarea unui ajutor de stat pentru realizarea, pe teritoriul României, a achizițiilor de vehicule pentru a se califica ca vehicule cu emisii zero, conform cerințelor din prezenta schemă de ajutor de stat.
Este bazată pe procedură de ofertare concurențială se aplică pentru înlocuirea vehiculelor pentru transportul rutier și feroviar de mărfuri, aflate în proprietate și operare de cel puțin un an, dovedit cu documente justificative, precum și pentru înlocuirea/ achiziția vehiculelor pentru transportul maritim și pe căi navigabile interioare de pasageri și marfă. 

În cadrul acestei proceduri de ofertare concurențială vor putea fi finanțate proiecte care au ca obiectiv implementarea acțiunilor menționate mai jos:
a) Submăsura 1
	achiziția de vehicule din categoria N2 sauN3 electrice cu baterie pentru transportul rutier astfel încât să se califice ca vehicule cu emisii zero;
b) Submăsura 2
	achiziția vehiculelor pentru transportul feroviar de mărfuri, astfel încât să se califice ca vehicule cu emisii zero;
c) Submăsura 3
	achiziția vehiculelor pentru transportul maritim sau pe căi navigabile interioare de pasageri și marfă, astfel încât să se califice ca vehicule cu emisii zero;

Furnizor și administrator al ajutorului de stat în temeiul prezentei scheme este Ministerul Transporturilor și Infrastructurii prin Direcția Generală Programe Europene Transport.

Beneficiarul are obligația ca în termen de 30 de zile de la recepția vehiculului/ vehiculelor cu emisii zero, să facă dovada casării vehiculului/vehiculelor pentru care s-a solicitat înlocuirea, în caz contrar ajutorul acordat se recuperează.

Următoarele activități prevăzute în proiect sunt eligibile:
· [bookmark: _Hlk129933412]înlocuirea vehiculelor pentru transportul rutier și feroviar de mărfuri, 
· înlocuirea/ achiziția vehiculelor pentru transportul maritim și pe căi navigabile interioare de pasageri și marfă
* aflate în proprietate și operare de cel puțin un an, dovedit cu documente justificative
Lista codurilor CAEN eligibil general de exceptare pe categorii de ajutoare
Cod CAEN 4920 - Transporturi de marfă pe calea ferată
Cod CAEN 4941 - Transporturi rutiere de mărfuri
Cod CAEN 5010 - Transporturi maritime și costiere de pasageri
Cod CAEN 5020 - Transporturi maritime și costiere de marfă
Cod CAEN 5030 - Transporturi de pasageri pe cai navigabile interioare
 Cod CAEN 5040 - Transportul de marfă pe cai navigabile interioare

Lista activităților/tipurilor de investiții excluse de la finanțare
Schema de ajutor de stat nu se aplică pentru activitățile desfășurate în sectorul pescuitului și acvaculturii, conform articolului 1 alin. (3) din Regulamentul (UE) nr. 651/2014. De asemenea, prezenta schemă nu se aplică în cazul situațiilor definite la articolul 1, aliniatele (4) si (5) din Regulamentului (UE) nr. 651/2014 al Comisiei Europene din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu completările și modificările ulterioare.
Sunt excluse de la finanțare următoarele tipuri de activități/ tipuri de investiții:
1.	Transportul cărbunelui.
2.	Transportul și distribuția petrolului.
3.	Transportul și distribuția gazului natural
4.	Vehicule rutiere dedicate transportului de combustibili fosili sau de combustibili fosili amestecați cu combustibili alternativi 
5.	Material rulant feroviar care au ca obiect transportul de combustibili fosili sau de combustibili fosili amestecați cu combustibili alternativi.
6.	Nave pentru transportul pe căi navigabile interioare dedicate transportului de combustibili fosili sau de combustibili fosili amestecați cu combustibili alternativi.
7.	Nave maritime și de coastă care utilizează numai combustibili convenționali 
8.	Nave maritime și de coastă dedicate transportului de combustibili fosili sau combustibili fosili amestecați cu combustibili alternativi.

În cazul în care o întreprindere își desfășoară activitatea atât în sectoarele excluse menționate mai sus, cât și întru-unul din sectoarele eligibile menționate, prezenta schemă se aplică ajutoarelor acordate pentru domeniile de activitate eligibile, cu condiția ca beneficiarul să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare a schemei nu beneficiază de ajutoare de stat.

Nu se acordă ajutoare întreprinderilor care se află în dificultate, astfel cum sunt definite în cadrul schemei de ajutor de stat și nici întreprinderilor active în sectorul  producției de energie nucleară.

Atenție! 
Nu sunt eligibile:
1. Proiectele depuse în parteneriat.
2. Achiziția vehiculele care nu sunt noi și de generație nouă (second-hand).
3. Achiziția vehiculele care nu sunt în proprietate și în operare de cel puțin 1 an.
4. Achiziția de vehicule în leasing.


Atenţie!
În scopul asigurării unei identități vizuale armonioase şi pentru respectarea unitară a regulilor privind vizibilitatea, beneficiarii vor trebui să aplice cel puțin măsurile minime obligatorii din cadrul Regulamentului (UE) nr. 2020/1001 al Comisiei din 9 iulie 2020, al Manualului de identitate vizuală, elaborat de Ministerul Energiei și publicat pe site-ul instituției la adresa.  https://energie.gov.ro/informatii-fondul-pentru-modernizare/




[bookmark: _bookmark4][bookmark: _Toc142982270][bookmark: _Toc216156337]1.4. Tipuri de solicitanți

Potențialii beneficiari pot fi operatorii de transport rutier și feroviar de mărfuri,  maritim și pe căi navigabile interioare de pasageri și marfă, deja existenți, care dețin licență/certificat de transport conform legislației naționale în vigoare, microîntreprinderi, întreprinderi mici și mijlocii, dar și întreprinderi mari, care sunt legal constituite în conformitate cu legislația națională sau în conformitate cu legislația specifică din statul membru a cărei naționalitate o dețin și înregistrate la Oficiul Național al Registrului Comerțului în România până la data primei plăti din ajutorul de stat acordat în cadrul prezentei scheme, precum și întreprinderile nou- intrate, ale căror proiecte pentru achiziția vehiculelor au fost selectate drept câștigătoare în baza procedurii de ofertare concurențială.
Valoarea maximă a ajutorului de stat care poate fi acordat în cadrul acestui apel, în baza Regulamentului (UE) nr. 651/2014 al Comisiei din 2014 de declarare a anumitor categorii de ajutoare compatibile cu piața internă în aplicarea art. 107 și 108 din tratat, cu modificările și completările ulterioare este de 18 milioane euro pe întreprindere (beneficiar). 
Potențialii beneficiari pot depune un proiect individual în cadrul unei proceduri de ofertare concurențială care poate cuprinde achiziția unui sau mai multor vehicule din aceeași categorie. Aceștia pot participa în cadrul mai multor proceduri de ofertare concurențială, dar nu pot achiziționa mai mult de 10 vehicule în cadrul uneia sau mai multor proceduri. Valoarea ajutorului nu poate depăși suma de 18 milioane de euro pe întreprindere (beneficiar).
Nu sunt acceptate proiectele depuse in parteneriat.
[bookmark: _Toc142982271][bookmark: _Toc216156338]1.5. Indicatori
Toate proiectele vor demonstra contribuția la următorii indicatori :
	ID
	Indicatori obligatorii la nivel de proiect
	Unitate de măsură

	Indicatorul I.1
	Număr de vehicule cu emisii zero achiziționate și puse în exploatare
	Nr. vehicule

	Indicatorul I.2
	Număr de vehicule vechi casate/dezmembrate în urma investiției
	Nr. vehicule

	Indicatorul I.3
	Distanța totală anuală parcursă de vehiculele cu emisii zero
	Km/an

	Indicatorul I.4
	Distanța anuală parcursă de vehiculele cu emisii zero pe teritoriul României
	KmRO/an



Definiții și metodologii de calcul

Indicatorul I.1 – Număr de vehicule cu emisii zero achiziționate și puse în exploatare
Reprezintă totalul vehiculelor noi, de generație nouă, cu emisii zero directe (electrice/ electrice cu baterii) achiziționate și puse efectiv în exploatare.

Formula:




Indicatorul I.2 – Număr de vehicule casate/dezmembrate
Numărul vehiculelor poluante scoase definitiv din exploatare.

Formula:



Indicatorul I.3 – Distanța totală anuală parcursă

Măsoară activitatea operațională efectivă a vehiculelor cu emisii zero.

Formula:
(km/an)


Indicatorul I.4 – Distanța totală anuală parcursă pe teritoriul României
Formula:

(kmRO/an)

[bookmark: _Toc142982274][bookmark: _Toc216156339]1.6. Alocarea stabilită pentru selecția proiectelor
Bugetul alocat schemei este echivalentul în lei la cursul InforEuro din luna iulie 2025 (5,0816 lei), al sumei de 299.000.000 euro și reprezintă sume nerambursabile din Fondul pentru modernizare și va fi alocat de către Furnizor în cadrul mai multor proceduri de ofertare concurențiale succesive până la epuizarea bugetului. 
Bugetul schemei reflectă sumele alocate, prin Fondul pentru modernizare, „Programului-cheie 9“ : Eficiență energetică în transporturi - reducerea emisiilor de CO2 prin eficiență energetică și noi tehnologii în transporturi.
Alocarea bugetară și operațiunile financiare derulate în vederea utilizării fondurilor prevăzute la alin. (1) se fac în conformitate cu prevederile cadrului legal aplicabil pentru gestionarea Fondului pentru modernizare în România.
Bugetul schemei va fi defalcat după cum urmează: 130.000.000 euro pentru submăsura 1, 90.000.000 euro pentru submăsura 2 și 79.000.000 euro pentru submăsura 3. 
Bugetul mediu anual al schemei nu va depăși 149.500.000 euro, în cadrul fiecărei proceduri de ofertare concurențială fiind stabilit bugetul afectat procedurii concurențiale respective, fiind organizate în termenul maxim de valabilitate al schemei până la epuizarea bugetului alocat. 
 Valoarea ajutorului de stat care poate fi solicitată, prin prezenta schemă, este de maxim 18 milioane euro pe întreprindere (echivalent în lei la cursul InforEuro din luna iulie 2025).
O întreprindere poate depune o singură cerere de finanțare în cadrul unui apel anual de finanțare pentru o categorie de vehicule. În cazul în care, o întreprindere va depune o nouă cerere de finanțare în cadrul unui alt apel de finanțare, valoarea totală a ajutorului de stat solicitat în cadrul cererilor de finanțare depuse de aceeași întreprindere nu va depăși 18.000.000 euro. 
În cazul în care bugetul alocat schemei de ajutor de stat pentru prima sesiune nu se consumă integral după primul apel, Ministerul Transporturilor și Infrastructurii va organiza o nouă procedură de ofertare concurențială pentru suma rămasă neutilizată.

[bookmark: _bookmark7][bookmark: _Toc142982275][bookmark: _Toc216156340]1.7. Valoarea maximă a finanțării din Fondul pentru modernizare

Măsurile de sprijin acordate beneficiarilor pentru realizarea de investiții constau în acordarea de granturi din Fondul pentru modernizare.
Valoarea ajutorului de stat solicitat nu poate depăși 18.000.000 euro pe întreprindere pe întreprindere (beneficiar), echivalent în lei.  Pentru conversia în lei a ajutorului acordat beneficiarilor se va folosi cursul InforEuro din luna iulie 2025.

Intensitatea ajutorului de stat acordat este de maxim 100% din costurile eligibile pentru achiziționarea vehiculelor astfel încât să se califice ca vehicule cu emisii zero, fiind bazată pe o procedură de ofertare concurențială care, pe lângă criteriile obiective îndeplinește și următoarele condiții prevăzute:

a) ajutorul se acordă pe baza unor criterii de selecție și de eligibilitate obiective, clare, transparente și nediscriminatorii, definite ex ante și publicate cu cel puțin șase săptămâni înainte de termenul de depunere a solicitărilor de sprijin, pentru a permite o concurență efectivă;
b) în timpul punerii în aplicare a schemei, în cazul unei proceduri de ofertare în care toți solicitanții primesc ajutor, modul în care este concepută procedura respectivă trebuie corectat pentru a restabili concurența efectivă în cadrul sesiunilor de depunere ulterioare, de exemplu, prin reducerea bugetului;
c) sunt excluse ajustările ex post ale rezultatului sesiunii de depunere (cum ar fi negocierile ulterioare privind rezultatele solicitărilor sau raționalizarea);
d) Punctajul în cadrul procedurii competitive se acordă astfel: 
(i) 85% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc în termeni de ajutor de stat solicitat per vehicul cu emisii zero. Dacă în cadrul unei procedurii competitive proiectul depus conține achiziția mai multor vehicule, potențialul beneficiar va oferta în cadrul licitației cuantumul ajutorului de stat pe care îl dorește per vehicul   cuantum stabilit prin împărțirea cuantumului ajutorului de stat solicitat pe proiect la numărul de vehicule conținute de proiect), urmând ca valoarea ajutorului de stat solicitată pe vehicul să fie punctată conform formulei de calcul. 
(ii) 15% din totalul criteriilor de selecție sunt definite în funcție de km parcurși sau milele marine/fluviale, după caz pe teritoriul României în anul precedent depunerii cererii de finanțare, dovediți prin documente justificative de transport, după cum urmează:
15 puncte dacă din totalul de km parcurși, peste 70% sunt pe teritoriul României
10 puncte dacă din totalul de km parcurși, între 50% si 70% sunt pe teritoriul României
5 puncte dacă din totalul de km parcurși, între 40% și 49% din km parcurși sunt pe teritoriul României
0 puncte daca mai puțin de 40% din totalul km parcurși sunt pe teritoriul României
Beneficiarul își asuma prin documentația depusa în cadrul procedurii concurențiale faptul că va realiza cu vehiculul (ele) achiziționat(e) prin intermediul schemei cel puțin procentajul de kilometri parcurși pe teritoriul României cu care a licitat, din totalul kilometrajului parcurs de acest(e) vehicul(e), procentaj care va fi monitorizat și raportat pe toată perioada de durabilitate a proiectului. În cazul nerespectării de către beneficiar, a procentelor kilometrajelor parcurse pe teritoriul României conform celor asumate în cererea de finanțare depusă în cadrul procedurii competitive, MTI în calitate de administrator și furnizor al ajutorului de stat, va proceda la recuperarea ajutorului, inclusiv cu dobânzi.
e) punctajul obținut în conformitate lit. d) va duce la ordonarea descrescătoare a aplicațiilor în cadrul acestei scheme, conform formulei de calcul prevăzută în Anexa nr. 2.2 - Grila de evaluare tehnico-economică a ofertelor. 
 
În eventualitatea cazului de egalitate, se va lua în considerare recipisa de înscriere, astfel încât va avea prioritate proiectul care a fost depus mai întâi. 
Proiectele vor fi finanțate până la epuizarea bugetului alocat în cadrul fiecărui apel de proiecte.
Cererile de finanțare depuse se vor ordona în funcție de punctajul obținut conform grilei de evaluare tehnico- economică, prezentată în Anexa nr. 2.2.
Cheltuielile neeligibile vor fi suportate integral de către beneficiar.
ATENTIE 
*Neatingerea procentului asumat poate conduce la recuperarea ajutorului.

ATENȚIE!
Diferența până la valoarea totală a proiectului se acoperă de către beneficiar. Acesta trebuie să aducă o contribuție financiară pentru diferența până la totalul costurilor proiectului fie din resurse proprii, fie din surse atrase, sub o formă care să nu facă obiectul niciunui ajutor public.

Pentru a stabili contribuția proprie, solicitantul va avea în vedere, la întocmirea bugetului proiectului, condițiile de eligibilitate a cheltuielilor.


[bookmark: _Toc142982276][bookmark: _Toc216156341]1.8. Ajutor de stat

Sprijinul financiar se va acorda solicitanților eligibili în conformitate cu regulile ajutorului de stat în baza prevederilor art. 36 b - Ajutoare pentru investiţii destinate achiziţionării de vehicule nepoluante sau de vehicule cu emisii zero și modernizării vehiculelor, din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și în conformitate cu prevederile Schemei de ajutor de stat privind sprijinirea investițiilor destinate achiziției de vehicule cu emisii zero pentru transportul rutier și feroviar de mărfuri, maritim și pe căi navigabile interioare de pasageri și mărfuri, aprobată prin Ordinul ministrului transporturilor și infrastructurii.
Valoarea ajutorului de stat nu poate depăși 100% din cheltuielile eligibile ale proiectului și 18 milioane EUR pe întreprindere (beneficiar), echivalentul în lei. 
Pentru același beneficiar și pentru aceleași cheltuieli eligibile, ajutorul de stat acordat prin prezenta schemă nu se poate cumula cu niciun alt ajutor de stat acordat, inclusiv de minimis (inclusiv cazul compensației pentru prestarea serviciului public general).
Solicitanții vor completa Anexa nr. 3.a referitoare la conformitatea cu regulile de ajutor de       stat.
Condițiile ce trebuie respectate din punct de vedere al conformării cu prevederile legale referitoare  la ajutorul de stat sunt următoarele:

Ajutorul nu se acordă unei întreprinderi care se află în dificultate în conformitate prevederile art. 2 pct. 18 din Regulament, cu modificările și completările ulterioare. 
Întreprinderea în dificultate înseamnă o întreprindere care se află în cel puțin una din situațiile următoare:
(a) În cazul unei societăți comerciale cu răspundere limitată [alta decât un IMM care există de cel puțin 3 ani sau, în sensul eligibilității pentru ajutor pentru finanțare de risc, un IMM care îndeplinește condiția prevăzută la articolul 21 alineatul (3) litera (b) și care se califică pentru investiții pentru finanțare de risc în urma unui proces de diligență efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți comerciale menționate în anexa I la Directiva 2013/34/UE a Parlamentului European și a Consiliului ( 1 ), iar „capital social” include, dacă este cazul, orice capital suplimentar.
(b) În cazul unei societăți comerciale în care cel puțin unii dintre asociați au răspundere nelimitată pentru creanțele societății [alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM care îndeplinește condiția prevăzută la articolul 21 alineatul (3) litera (b) și care se califică pentru investiții pentru finanțare de risc în urma unui proces de diligență efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE. 
(c) Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.
(d) Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
(e) În cazul unei întreprinderi care nu este un IMM, atunci când, în ultimii doi ani:
1. raportul datorii/capitaluri proprii al întreprinderii este mai mare de 7,5; și
2. capacitatea de acoperire a dobânzilor calculată pe baza EBITDA se situează sub valoarea 1,0.

În acest sens, solicitantul va prezenta declarația unică – Anexa nr. 3 la prezentul ghid.
1. Efectul stimulativ și principiul demarării lucrărilor
În conformitate cu art. 2, alin. (23) și art. 6. alin. (1) și (2) din Regulamentul (UE) nr. 651/2014, ajutoarele de stat      pentru proiecte care vizează sprijinirea investițiilor destinate achiziției de vehicule cu emisii zero pentru transportul rutier și feroviar de mărfuri, maritim și pe căi navigabile interioare de pasageri și mărfuri vor fi acordate doar în cazul în care acestea au efect stimulativ și respectă principiul demarării lucrărilor.
Se consideră că ajutoarele au efect stimulativ dacă beneficiarul adresează furnizorului ajutorului de stat o cerere scrisă de acordare a ajutorului de stat înaintea demarării lucrărilor la proiectul de investiții, care să conțină cel puțin toate informațiile prevăzute la art. 6 alin. (2) din Regulament.
Dacă demararea lucrărilor are loc anterior îndeplinirii condiției prevăzute la alin. (2), întregul proiect nu va mai fi eligibil pentru ajutor.

Ulterior depunerii Cererii de finanțare, Solicitanții pot lansa procedura de achiziție, cu clauză suspensivă, potrivit căreia semnarea contractului de achiziție va avea loc după semnarea contractului de finanțare.

Beneficiarii privați vor respecta  Îndrumarul Metodologic privind modul de lucru pentru beneficiarii privați finanțați din Fondul pentru Modernizare, care nu au obligația respectării prevederilor legale aplicabile în domeniul achizițiilor publice/sectoriale elaborat de ME https://energie.gov.ro/informatii-fondul-pentru-modernizare/.

Cererea de finanțare conține cel puțin următoarele informații:
· denumirea întreprinderii și dimensiunea acesteia;
· descrierea proiectului, inclusiv data începerii și a finalizării acestuia;
· obiectivele proiectului și rezultatele așteptate;
· localizarea proiectului;
· bugetul proiectului;
· lista costurilor proiectului (eligibile și neeligibile);
· valoarea finanțării publice necesare pentru proiect;
· analiza de oportunitate care să includă analiza cost-eficacitate.


„Demararea lucrărilor” înseamnă primul angajament cu caracter juridic obligatoriu de comandă pentru vehicule sau oricare alt angajament prin care investiția devine ireversibilă, în funcție de care are loc primul. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată.
Solicitanții vor avea în vedere justificarea efectului stimulativ al finanțării solicitate și respectarea principiului privind demararea lucrărilor în cazul proiectului propus spre finanțare.

Activitățile proiectului nu vor fi începute înainte de transmiterea cererii de finanțare către Ministerul Transporturilor și Infrastructurii, cu excepția  realizării documentelor premergătoare necesare pregătirii proiectului, care nu sunt considerate drept demarare a lucrărilor.

Solicitantul va completa în acest sens Declarația privind conformitatea cu regulile ajutorului de stat (Anexa nr. 3.a)
Solicitanții de ajutor de stat vor explica în cadrul Cererii de finanțare ce s-ar întâmpla în absența ajutorului de stat și anume situația în care investițiile propuse prin proiect nu s-ar realiza. 
Din momentul depunerii cererii de finanțare către MTI, conform celor precizate mai sus, solicitantul poate începe activitățile proiectului.
Dacă activitățile proiectului încep anterior (cu excepția celor care nu sunt considerate de demarare a lucrărilor), proiectul va fi exclus din procedura de ofertare concurențială.

Atenție !
Având în vedere caracterul concurențial al acestei proceduri de ofertare, reiterăm faptul că depunerea Cererii de finanțare nu implică automat selectarea acesteia spre finanțare.


2. Cumulul ajutorului de stat

Pentru același beneficiar și pentru aceleași cheltuieli eligibile, ajutorul de stat acordat prin prezenta schemă nu se poate cumula cu niciun alt ajutor de stat acordat, inclusiv de minimis (inclusiv cazul compensației pentru prestarea serviciului public general).
Furnizorul ajutorului de stat monitorizează ajutoarele acordate în baza prezentei scheme pentru a nu depăși intensitatea maximă admisă.
Pentru respectarea regulilor de cumul, beneficiarul de ajutor prezintă o declarație pe propria răspundere, din care să reiasă dacă a mai beneficiat de ajutoare de stat sau ajutoare de minimis pentru aceleași cheltuieli eligibile.

Beneficiarii trebuie să informeze furnizorul de ajutor de stat cu privire la orice alte finanțări conexe pe care le primesc, precum și orice alte cereri în curs, în acest sens, pentru finanțare.

3. Reguli privind recuperarea/stoparea acordării ajutoarelor de stat

Furnizorul ajutorului de stat verifică respectarea condițiilor și criteriilor de eligibilitate prevăzute în prezenta Schemă de ajutor de stat pe toată durata de derulare a acesteia și are obligațiile de a monitoriza permanent ajutoarele acordate, aflate în derulare și de a dispune măsurile care se impun.
În cazul în care se constată că ajutorul de stat a fost acordat ilegal sau a fost utilizat abuziv, Furnizorul ajutorului de stat dispune recuperarea/stoparea acordării acestuia, respectiv va proceda la încetarea contractului de finanțare.
Ministerul Transporturilor și Infrastructurii va lua toate măsurile necesare pentru recuperarea sumelor alocate beneficiarului, în conformitate cu prevederile Ordonanței de Urgență a Guvernului nr. 77/2014 , aprobată cu modificări și completări prin Legea nr. 20/2015, cu modificările și completările ulterioare. Astfel, va emite o decizie de recuperare a ajutorului de stat acordat, care reprezintă titlu executoriu la data emiterii acesteia. Aceasta se transmite spre executare silită Agenției Naționale de Administrare Fiscală (ANAF) în vederea aplicării prevederilor Legii nr. 207/2015 privind Codul de procedură fiscală, cu modificările și completările ulterioare;
Ajutorul de stat care trebuie rambursat sau recuperat include dobânda aferentă, datorată de la data plății acestuia până la data recuperării sau a rambursării integrale. Rata dobânzii aplicabile este cea stabilită potrivit prevederilor Regulamentului (UE) nr. 1589/2015 de stabilire a normelor de aplicare a articolului 108 din Tratatul privind funcționarea Uniunii Europene. Modul de calcul al dobânzii se stabilește conform instrucțiunilor emise de Consiliul Concurenței[footnoteRef:1]. [1:  regăsită la adresa: http://www.renascc.eu/wp-content/uploads/2020/12/ilovepdf_merged-2.pdf] 

4. Costuri eligibile

[bookmark: _Hlk155351819]În conformitate cu art. 36 b alin. (3), lit. a) din Regulamentul (UE) nr. 651/2014, costurile eligibile sunt costurile de investiții, astfel cum sunt prevăzute în Metoda de calcul a diferențelor de preț pentru achiziția de vehicule pentru a se încadra în categoria vehiculelor cu zero emisii.

Ajutorul de stat se acordă numai investițiilor destinate achiziției de vehicule HGV  pentru transportul rutier de mărfuri, de vehicule pentru transportul feroviar de mărfuri, și de vehicule pentru transportul maritim și pe căi navigabile interioare de pasageri și mărfuri, pentru a se califica drept vehicule cu emisii zero.

Ulterior încheierii contractului de finanțare, beneficiarul nu va mai putea primi finanțări din alte surse publice pentru aceleași cheltuieli eligibile ale proiectului, sub sancțiunea rezilierii Contractului de finanțare și a returnării sumelor rambursate, inclusiv de dobânzi calculate conform prevederilor OUG nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, aprobată cu modificări și completări prin Legea nr. 376/2023, cu modificările și completările ulterioare.

În cazul în care Beneficiarul nu se încadrează cu finalizarea proiectului în perioada de eligibilitate a cheltuielilor va restitui sumele obținute din Fondul pentru modernizare.


[bookmark: _Toc142982280][bookmark: _Toc216156342]CAPITOLUL 2. REGULI PENTRU ACORDAREA FINANȚĂRII	

Verificarea administrativă și a eligibilității cererilor de finanțare depuse în cadrul apelului de proiecte se va realiza în etapa de contractare și va presupune următoarele aspecte:
· se verifică dacă Cererea de finanțare a fost depusă în condițiile specificate în prezentul ghid;
· se are în vedere verificarea completării cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
· se verifică îndeplinirea criteriilor din grila de verificare a conformității administrative și a eligibilității  Cererii de finanțare (Anexa 2.1), respectiv:
· eligibilitatea solicitantului – se va verifica dacă solicitantul îndeplinește criteriile prevăzute în    prezentul ghid;
· eligibilitatea proiectului – se va verifica dacă proiectul și activitățile sale îndeplinesc criteriile prevăzute în prezentul ghid și respectă legislația națională și europeană.
· eligibilitatea cheltuielilor – se vor verifica cheltuielile eligibile cuprinse în bugetul proiectului.

[bookmark: _Toc142982282][bookmark: _Toc216156343]2.1. Eligibilitatea solicitantului

[bookmark: _Hlk89767830]Solicitanții trebuie să îndeplinească cumulativ următoarele condiții de natură instituțională, legală și financiară:
a) Solicitanții pot fi operatorii de transport rutier și feroviar de mărfuri,  maritim și pe căi navigabile interioare de pasageri și marfă, deja existenți, care dețin licență/certificat de transport conform legislației naționale în vigoare, microîntreprinderi, întreprinderi mici și mijlocii, dar și întreprinderi mari, care sunt legal constituite în conformitate cu legislația națională sau în conformitate cu legislația specifică din statul membru a cărei naționalitate o dețin și înregistrate la Oficiul Național al Registrului Comerțului în România până la data primei plăti din ajutorul de stat acordat în cadrul prezentei scheme, precum și întreprinderile nou-intrate și
dețin Cod CAEN eligibile conform prevederilor Regulamentului GBER
· Cod CAEN 4920 - Transporturi de marfă pe calea ferată
· Cod CAEN 4941 - Transporturi rutiere de mărfuri
· Cod CAEN 5010 - Transporturi maritime și costiere de pasageri
· Cod CAEN 5020 - Transporturi maritime și costiere de marfă
· Cod CAEN 5030 - Transporturi de pasageri pe cai navigabile interioare
· Cod CAEN 5040 - Transportul de marfă pe cai navigabile interioare

           Se probează prin:
· Documente care atestă constituirea legală a solicitantului (actul constitutiv/Statutul/actul normativ de înființare, alte documente de înființare echivalente cu traducere autorizată, valabile la data depunerii);
· Licență/certificat de transport conform legislației naționale în vigoare;
· Certificatul constatator (valabil, după caz) eliberat de Oficiul Național al Registrului Comerțului;
· Declarația privind tipul întreprinderii (Anexa nr. 8);

Încadrarea solicitanților întreprinderi (microîntreprindere, mică, mijlocie, mare, inclusiv întreprindere nou-intrată) se va face în conformitate cu prevederile Legii nr. 346/2004 privind stimularea înființării și dezvoltării IMM, cu modificările și completările ulterioare și ale Anexei I a Regulamentului (UE) nr. 651/2014, având în vedere inclusiv identificarea întreprinderilor partenere și/sau legate cu întreprinderea solicitantă, astfel:
· Pentru întreprinderile care au cel puțin un exercițiu financiar încheiat, categoria întreprinderii se va stabili luând în considerare datele întreprinderilor (număr de angajați, cifra de afaceri netă, rezultat anual al bilanțului contabil) din ultimul exercițiu financiar pentru care s-au depus și s-au înregistrat situațiile financiare la organul fiscal competent, cu mențiunea că statutul de microîntreprindere sau de IMM se pierde sau se dobândește numai dacă întreprinderea respectivă a depășit pragurile legale pe parcursul a 2 exerciții financiare consecutive (se vor analiza și datele întreprinderii pe exercițiile financiare precedente).
· Dacă întreprinderea nu are un exercițiu financiar încheiat sau este înființată în anul depunerii Cererii de finanțare, datele luate în considerare sunt cele care fac obiectul unei declarații pe proprie răspundere a solicitantului (conform Certificatului constatator și Anexei nr. 8 - Declarația privind tipul întreprinderii).
b) [bookmark: _Hlk212712973]Solicitantul nu se încadrează într-una din situațiile de mai jos
1) face obiectul unei decizii de recuperare neexecutate a Consiliului Concurenței, a Comisiei Europene, a unui furnizor sau administrator de ajutor de stat sau a instanței, prin care un ajutor de stat/minimis a fost declarat ilegal și incompatibil cu piața internă sau, dacă a făcut obiectul unei astfel de decizii, creanța este integral recuperată;
[bookmark: _Hlk212713017]2) este în incapacitate de plată/în stare de insolvență conform prevederilor Legii nr. 85/2014 privind procedurile de prevenire a insolvenței și de insolvență, cu modificările și completările ulterioare, după caz;
[bookmark: _Hlk212713035]3) este în stare de faliment, lichidare, are afacerile conduse de un administrator judiciar sau activitățile lor comerciale sunt suspendate ori fac obiectul unui aranjament cu creditorii sau sunt într-o situație similară cu cele anterioare, reglementată prin lege, ori fac obiectul unei proceduri legale pentru declararea lor în stare de faliment, lichidare, conducerea afacerilor de un administrator judiciar;
[bookmark: _Hlk212713067]4) nu și-au îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat și ale bugetului local, în conformitate cu prevederile legale în vigoare în România;
[bookmark: _Hlk212713093]5) solicitantul/reprezentantul legal al solicitantului a fost condamnat prin hotărâre definitivă a unei instanțe judecătorești, pentru comiterea uneia dintre următoarele infracțiuni: constituirea unui grup infracțional organizat (art. 367din Legea nr. 286/2009 privind Codul penal, cu modificările și completările ulterioare), infracțiuni de corupție (art. 289-294 din Legea nr. 286/2009, cu modificările și completările ulterioare) și infracțiuni asimilate infracțiunilor de corupție (art. 10-13 din Legea nr. 78/2000  pentru prevenirea, descoperirea și sancționarea faptelor de corupție, cu modificările și completările ulterioare), infracțiuni împotriva intereselor financiare ale Uniunii Europene (art. 181 -185 din Legea nr. 78/2000, cu modificările și completările ulterioare), acte de terorism (art. 32-35 și art. 371-38 din Legea nr. 535/2004, cu modificările și completările ulterioare), finanțarea terorismului (art. 36 din Legea nr. 535/2004), spălarea banilor (art. 49 din Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările și completările ulterioare), traficul și exploatarea persoanelor vulnerabile (art. 209-217 din Legea nr. 286/2009, cu modificările și completările ulterioare) și frauda, în sensul articolului 1 din Convenția privind protejarea intereselor financiare ale Comunităților Europene din 27 noiembrie 1995;
[bookmark: _Hlk156385626]6) este declarat într-o situație gravă de încălcare a prevederilor legislației privind achizițiile publice și/sau a obligațiilor asumate printr-un contract/acord de finanțare din fonduri publice, conform prevederilor legale în vigoare aplicabile;
[bookmark: _Hlk156385630]7) solicitantul/reprezentantul legal al solicitantului a suferit condamnări definitive din cauza unei conduite profesionale îndreptată împotriva legii, decizie formulată de o autoritate de judecată ce are forță de res judicata;
8) este întreprinderi în dificultate;
Se probează prin:
· Certificatul constatator (valabil la data depunerii, după caz) eliberat de Oficiul Național al Registrului Comerțului, 
· Declarația unică (Anexa nr. 3);
· Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 3.a).
În cazul selecției proiectului, la contractare se va proba îndeplinirea obligațiilor de la:
- litera b) punctul 4) prin certificatul de atestare fiscală emis de ANAF și de Direcția locală de taxe și impozite, aflate în termenul de valabilitate, conform formatului specific pentru solicitarea de finanțare prin fonduri europene nerambursabile. În aceste certificate, solicitantul nu trebuie să figureze cu datorii la ANAF sau direcția/direcțiile locale de taxe si impozite (pentru sediul social si pentru punctul de lucru/sediu secundar în care se implementează proiectul). 
- alte obligații prin Cazier fiscal al solicitantului (persoană juridică) și Cazier judiciar al reprezentantului legal al solicitantului, aflate în termenul de valabilitate. Dacă în cazierul fiscal sunt înscrise fapte, de orice natură, proiectul va fi respins în contractare. In cazul cazierului judiciar, daca sunt înscrise fapte de natura celor de la litera b), punctele 1,5,6,7 proiectul va fi respins în contractare. 
- punctul 8 prin Bilanțul și contul de profit și pierdere pentru ultimii 2 ani financiari încheiați la data depunerii cererii de finanțare, din care să rezulte că agentul economic nu se află în nici una dintre situațiile menționate în Metodologia privind întreprinderea in dificultate din cadrul Anexei nr. 6 la prezentul ghid;

[bookmark: _Hlk212713139]c) Solicitantul/ reprezentantul legal al solicitantului/responsabilul de proiect, nu se află în situație de conflict de interese; 
Se probează prin:
· Declarația unică (Secțiunea D din Anexa 3 la Ghidul solicitantului)
· Declarația privind conflictul de interese (Anexa 9 la Ghidul solicitantului).

[bookmark: _Hlk214978451][bookmark: _Hlk212713716]d) demonstrează capacitate de management de proiect pentru susținerea activităților proiectului;
Se probează prin:
· Anexa 3 – Declarația Unică
· asistența acordată anterior în proiecte cu fonduri nerambursabile (secțiune din cadrul cererii de finanțare) și/sau documente doveditoare privind resursele umane și materiale disponibile

e) demonstrează capacitatea financiară pentru implementarea proiectului aferente contribuției proprii, cheltuielilor neeligibile si TVA aferenta acestora.
Se probează cu:
· Bilanțul contabil (consolidat unde este cazul) auditat/semnat de cenzori dacă acest lucru este solicitat de legislația în vigoare, depus şi înregistrat la organul fiscal competent, pentru ultimele 2 exerciții financiare încheiate, anterioare anului de depunere a Cererii de finanțare în corelare cu secțiunea Capacitate solicitant din aceasta;
· Contul de profit și pierdere și datele informative (consolidat unde este cazul) auditat/semnat de cenzori dacă acest lucru este solicitat de legislația în vigoare, însoțit de lista entităților incluse în consolidare, pentru ultimele două exerciții financiare încheiate, anterior anului de depunere a Cererii de finanțare, în corelare cu secțiunea Capacitate solicitant din aceasta;
· Documente de confirmare/alocare a contribuției solicitantului (de ex: Hotărârea AGA/CA /Asociaților/Asociatului Unic al societății) privind asigurarea contribuției proprii a proiectului și acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului);
· Declarația unică (Anexa nr. 3) din care să reiasă că acesta va asigura resursele financiare necesare implementării optime a proiectului. 

[bookmark: _Hlk156400571]În cazul în care solicitantul nu îndeplinește criteriul privind indicatorul de solvabilitate sau este o întreprindere nou-înființată, precum și pentru asigurarea contribuției proprii și a cheltuielilor neeligibile, acesta va fi obligat să prezinte, în etapa de contractare, o scrisoare privind bonitatea bancară/scrisoare de confort. 

Aceasta va demonstra capacitatea financiară a beneficiarului de a asigura implementarea proiectului conform cerințelor.
[bookmark: _Hlk86309651]
[bookmark: _Hlk101198414]Atenție! 
Scrisoarea de bonitate/confort va cuprinde obligatoriu următoarele mențiuni:
“ ….(instituție bancară sau nebancară) confirmă faptul că pentru proiectul depus de solicitanta ...(se va menționa denumirea completă a proiectului) a fost aprobată/poate fi aprobata o facilitate de creditare în sumă de ...(se va menționa suma în cifre și în litere și aceasta va acoperi integral suma aferentă contribuției proprii și cheltuielilor neeligibile).
Prezenta scrisoare servește ca document justificativ care atestă existența sursei de finanțare a solicitantului pentru asigurarea contribuției proprii și a cheltuielilor neeligibile pentru proiectul anterior menționat.
Întreprinderile cu activitate de mai puțin de 3 ani vor depune documentele privind capacitatea financiară pentru exercițiile financiare încheiate. 


f) se angajează să respecte perioada de durabilitate a proiectului, respectiv de 5 ani de la finalizarea implementării proiectului. Pe perioada de durabilitate a proiectului, beneficiarul trebuie să respecte următoarele:
· să nu înceteze activitatea cu bunul pentru care a obținut finanțare;
· să nu înstrăineze bunurile care au făcut obiectul pentru care s-a obținut finanțare;
· să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.
Se probează cu:
· Declarația Unică – Anexa nr. 3

g) Solicitantul are obligația ca în termen de 30 de zile de la recepția vehiculului/ vehiculelor cu emisii zero, să facă dovada casării vehiculului/vehiculelor pentru care s-a solicitat înlocuirea.
· Declarația Unică – Anexa nr. 3
h) Solicitantul își asuma prin documentația depusa în cadrul procedurii concurențiale faptul că va realiza cu vehiculul (ele) achiziționat(e) prin intermediul schemei cel puțin procentajul de kilometri parcurși pe teritoriul României cu care a licitat, din totalul kilometrajului parcurs de acest(e) vehicul(e), procentaj care va fi monitorizat și raportat pe toată perioada de durabilitate a proiectului.
Se probează prin:
· Declarația Unică – Anexa nr. 3;

i) Solicitantul justifică necesitatea finanțării proiectului prin ajutor de stat; 
	Se probează prin:
· Declarație privind Conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 3.a) ;
· Declarația unică (Anexa nr. 3);  
· Analiza de oportunitate (Anexa nr. 4) ;

[bookmark: _Hlk215660369]j) Solicitantul își asumă că vehiculul/vehiculele pentru care s-a solicitat înlocuirea sunt în proprietate și operarea sa de cel puțin un an. 
Se probează prin:
· Declarația unică (Anexa nr. 3);  

Sub rezerva prevederilor articolelor 56 și 57 din Legea nr. 129 din 11 iulie 2019 pentru prevenirea și combaterea spălării banilor și finanțării terorismului modificată și completată prin Legea nr. 315/2021, persoanele juridice supuse obligației de înregistrare în registrul comerțului au, totodată, obligația actualizării informațiilor de fiecare dată când are loc o modificare a acestora, sub rezerva aplicării sancțiunilor contravenționale și a dizolvării societății.


[bookmark: _bookmark10][bookmark: _Toc142982284][bookmark: _Toc216156344]2.2. Eligibilitatea proiectului
Proiectele depuse în cadrul măsurii Sprijinirea investițiilor destinate achiziției de vehicule cu emisii zero pentru transportul rutier și feroviar de mărfuri, maritim și pe căi navigabile interioare de pasageri și mărfuri, din cadrul P program-cheie 9: Eficiență energetică în transporturi - reducerea emisiilor de CO_2 prin eficiență energetică și noi tehnologii în transporturi aferent Fondului pentru modernizare în România trebuie să    respecte următoarele condiții:
a) Proiectul este implementat pe teritoriul României 
· Se probează prin secțiunea Localizare proiect din Cererea de finanțare 
· Analiza de oportunitate (Anexa nr. 4).
b) Proiectul se încadrează în categoriile de activități finanțabile menționate în prezentul Ghid;
· A se vedea secțiunile Obiectivele proiectului și Activități din Cererea de finanțare, precum și din Analiza de oportunitate.
c) [bookmark: _Hlk215041304][bookmark: _Hlk215660145][bookmark: _Hlk215663474]Perioada de implementare a proiectului se încadrează în perioada de eligibilitate a cheltuielilor, respectiv între data depunerii cererii de finanțare și data preconizată de finalizare, respectiv 24 de luni de la data depunerii cererii de finanțare, dar nu mai târziu de 30.06.2030, cu respectarea principiului “demararea lucrărilor” prevăzut la art. 2 din Regulament;
· A se vedea secțiunea Calendarul proiectului și Activități previzionate din Cererea de finanțare.

d) Proiectul respectă principiul ,,efectului stimulativ” conform prevederilor art. 6 lit. i) din schema de ajutor de stat;
· Se probează prin Declarația privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 3.a).
e) Proiectul prezintă o analiză de oportunitate conform definiției. De asemenea, proiectul trebuie să asigure respectarea principiului DNSH, detaliat la nivelul Ghidului Solicitantului.
Se probează prin 
· Anexa nr. 10 Declarația DNSH și Anexa nr. 10.1 Autoevaluarea privind respectarea principiului de „a nu aduce prejudicii semnificative” DNSH
· Analiza oportunitate 

f) Proiectul respectă reglementările naționale și europene privind eligibilitatea cheltuielilor, promovarea egalității de șanse și politica nediscriminatorie, dezvoltarea durabilă, tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile Fondului pentru modernizare;
· A se vedea Secțiunea A din Declarația unică a solicitantului (Anexa nr. 3), 
· Bugetul proiectului cuprinde cheltuieli cu activitatea de informare si publicitate (cheltuieli neeligibile) Planul de comunicare (Anexa nr. 2b.1 la contract) și va fi transmis pentru analiză și aprobare Organismului delegat în termen de 15 zile calendaristice de la data intrării în vigoare a Contractului la adresa de e-mail: contact.fm@fonduri.mt.ro. Ulterior aprobării acesta va fi transmis prin Notificare în sistemul MySMIS. Documentul se va elabora luând în considerare măsurile minime obligatorii din Manualul de identitate vizuală, publicat pe site-ul ME și va cuprinde, fără a se limita la, activitățile ce vor fi derulate, bugetul alocat acestora etc. 

g) Bugetul proiectului în categoriile de cheltuieli eligibile finanțate;
Se probează prin:
· Anexa nr. 7 – Bugetul Proiectului
· Secțiunea Buget proiect din Cererea de finanțare și încadrarea în categoriile de cheltuieli eligibile

h) [bookmark: _Hlk212713624]Vehiculele pentru care se solicită finanțare sunt noi și de generație nouă. 
· Costurile aferente investiției sunt rezonabile, realiste (corect estimate) și sunt fundamentate prin oferte de preț / cataloage/ website-uri, orice alte surse verificabile (cel puțin 2 surse). Conformitatea va fi dovedită prin includerea, în fiecare ofertă, a tuturor specificațiilor tehnice solicitate de beneficiar, astfel cum au fost formulate în cererea de ofertă și prin reflectarea acestora în prețul propus;

i) Proiectul nu a mai beneficiat de finanțare din fonduri publice	
                  Se probează prin:
· Declarația din Anexa nr. 3 a
· In contractare se va consulta platforma REGAS
· Secțiunile C din Declarația unică a solicitantului (Anexa nr. 3).

j) Pentru scenariul contrafactual, beneficiarul va prezenta costurile aferente achiziționării unui vehicul din aceeași categorie care respectă standardele aplicabile ale Uniunii deja în vigoare și care ar fi fost achiziționat fără ajutor
· Solicitantul va depune la cererea de finanțare minim 2 oferte de preț care corespund cu specificațiile tehnice menționate în solicitarea de ofertă și în cererea de finanțare pentru fiecare tip de vehicul (cu emisii zero și diesel/electric care respectă standardele aplicabile ale Uniunii deja în vigoare). În situații excepționale, se poate lua în considerare o singură ofertă doar dacă beneficiarul dovedește că a solicitat oferte de la mai mulți furnizori și a primit din partea acestora confirmări scrise că nu pot furniza vehiculul în configurația tehnică solicitată.

       k) Sunt eligibile proiectele care se încadrează în una din următoarele submăsuri, după cum urmează:
a) Submăsura 1
-	achiziția vehiculelor rutiere grele de marfă, respectiv cu o greutate brută proiectată cu încărcătură minimă de 3,5 tone, alimentate de o baterie electrică care poate fi încărcată și reîncărcată numai prin conectarea la o sursă externă de energie electrică, pentru a se califica drept vehicule cu emisii zero.
b) Submăsura 2
-	achiziția vehiculelor pentru transportul feroviar de mărfuri, pentru a se califica drept vehicule cu emisii zero.
c) Submăsura 3
-	achiziția vehiculelor pentru transportul maritim sau pe căi navigabile interioare, de pasageri și mărfuri, pentru a se califica drept vehicule cu emisii zero.

l) [bookmark: _Hlk212713449][bookmark: _Hlk215041385][bookmark: _Hlk216785458]Valoarea ajutorului de stat solicitat nu depășește 100% din costurile eligibile ale proiectului. De asemenea, nu depășește 18 milioane EUR pe beneficiar, (pentru conversia în lei a ajutorului acordat beneficiarilor se va folosi cursul InforEuro din luna iulie 2025 – 5,0816 lei); 
Se probează prin:
· A se vedea secțiunea Bugetul proiectului din Cererea de finanțare și Anexa nr. 7.	
· Declarația unică a solicitantului (Anexa nr. 3).
m) [bookmark: _Hlk215556961]înlocuirea vehiculelor pentru transportul rutier și feroviar de mărfuri, aflate în proprietate și operare de cel puțin un an, precum și pentru înlocuirea/ achiziția vehiculelor pentru transportul maritim și pe căi navigabile interioare de pasageri și marfă, dovedit cu documente juridice și contabile:
Se probează prin:
· Analiza de oportunitate (Anexa nr. 4)

n)  Pentru acelaşi beneficiar şi aceleaşi cheltuieli eligibile, ajutorul de stat acordat nu se poate cumula cu niciun alt ajutor de stat acordat, inclusiv de minimis.
	Se probează prin:
· Declaratia din Anexa nr. 3.a
· In contractare se va consulta platforma REGAS

o) Proiectul a fost aprobat de către solicitant în condițiile legislației aplicabile;
	Se probează prin:
· documentele de aprobare a proiectului, în conformitate cu prevederile legale în vigoare (după caz, Hotărâre CA/AGA/ HG /altele asemenea care să angajeze instituția, după caz, care să cuprindă cel puțin, denumirea proiectului, valoarea totală (din care eligibilă și neeligibilă), indicatorii tehnico-economici ai proiectului, asigurarea contribuției proprii proiectului și acoperirea contravalorii cheltuielilor neeligibile); 
p) Angajament de casare  privind obligația ca în termen de 30 de zile de la recepția vehiculului/ vehiculelor cu emisii zero, să facă dovada casării vehiculului/vehiculelor pentru care s-a solicitat înlocuirea.
         Se probează prin:
· Declarația Unică (Anexa 3);
· Analiza de oportunitate (Anexa nr. 4)
q) Solicitantul își asuma prin documentația depusa în cadrul procedurii concurențiale faptul că va realiza cu vehiculul (ele) achiziționat(e) prin intermediul schemei cel puțin procentajul de kilometri parcurși pe teritoriul României cu care a licitat, din totalul kilometrajului parcurs de acest(e) vehicul(e), procentaj care va fi monitorizat și raportat pe toată perioada de durabilitate a proiectului. 
În cazul nerespectării de către beneficiar, a procentelor kilometrajelor parcurse pe teritoriul României conform celor asumate în cererea de finanțare depusă în cadrul procedurii competitive, MTI în calitate de administrator și furnizor al ajutorului de stat, va proceda la recuperarea ajutorului, inclusiv cu dobânzi.
           Se probează prin:
· Declarația Unică (Anexa 3);
· Analiza de oportunitate (Anexa nr. 4)

[bookmark: _Toc142982285][bookmark: _Toc216156345]2.3. Eligibilitatea cheltuielilor

Cadrul legal aplicabil:
· Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului, cu modificările și completările ulterioare, privind înființarea Fondului pentru modernizare;
· Regulamentul de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre ale Uniunii Europene, cu modificările și completările ulterioare;
· Regulamentul (UE, Euratom) nr. 2018/1.046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1.296/2013, (UE) nr. 1.301/2013, (UE) nr. 1.303/2013, (UE) nr. 1.304/2013, (UE) nr. 1.309/2013, (UE) nr. 1.316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012; 
· [bookmark: _Hlk112852232]Ordonanța de urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare;
· [bookmark: _Hlk156400718]Schema de ajutor de stat privind investițiile destinate achiziției de vehicule cu emisii zero pentru transportul rutier și feroviar de mărfuri, maritim și pe căi navigabile interioare de pasageri și mărfuri aprobată prin Ordin al ministrului transporturilor și infrastructurii nr. 756/2025.

Pentru a fi eligibile în vederea finanțării prin FM, toate cheltuielile trebuie să respecte prevederile reglementărilor de mai sus, să corespundă obiectivelor FM, să fie indispensabile atingerii obiectivelor proiectului, să fie incluse în cererea de finanțare aprobată și defalcate în bugetul prezentat din aceasta.

Cheltuielile eligibile efectuate de către un Beneficiar în cadrul proiectului se rambursează acestuia în funcție de valoarea Cererii de finanțare depusă și selectată în cadrul procedurii de ofertare concurențială și asumată prin Contractul de finanțare (CF) încheiat între MTI și beneficiar.

Cheltuielile eligibile pentru rambursare sunt efectuate în perioada de eligibilitate, respectiv se încadrează în perioada de eligibilitate a cheltuielilor, respectiv între data depunerii cererii de finanțare și data preconizată de finalizare, respectiv 24 de luni de la data depunerii cererii de finanțare, dar nu mai târziu de 30.06.2030, cu respectarea principiului “demararea lucrărilor” prevăzut la art. 2 din Regulamentul (UE) nr. 651/2014.

Prevederile prezentului capitol sunt în concordanță cu dispozițiile Ordonanței de urgență a Guvernului nr. 60/2022, aprobată cu completări prin Legea nr. 376/2023, cu modificările și completările ulterioare, în măsura în care acestea din urmă sunt mai restrictive decât prevederile specifice ajutorului de stat.
Cheltuielile eligibile sunt reprezentate de costurile suplimentare pentru achiziționarea vehiculului cu emisii zero. Acestea se calculează ca diferența dintre costurile de investiții pentru achiziționarea vehiculului cu emisii zero și costurile de investiții aferente achiziționării unui vehicul din aceeași categorie care respectă standardele aplicabile ale Uniunii deja în vigoare și care ar fi fost achiziționat fără ajutor, conform Metodei de calcul a diferențelor de preț pentru achiziția de vehicule pentru a se încadra în categoria vehiculelor cu zero emisii de mai jos:

Metoda de calcul a diferențelor de preț pentru achiziția de vehicule pentru a se încadra în categoria vehiculelor cu zero emisii 

Pentru vehiculele cu emisii zero, diferența de preț este diferența dintre prețul de achiziție (fără TVA) din oferta de preț a furnizorului a vehiculului cu emisii zero care urmează să fie furnizată de solicitant în cadrul procesului competitiv și prețul unui vehicul diesel sau electric  din aceeași categorie, care respectă standardele Uniunii în vigoare și care ar fi fost achiziționat fără ajutor. 

Acest calcul poate fi rezumat astfel:
Diferența de preț = (prețul de achiziție al vehiculului cu zero emisii ) - (costul unui vehicul diesel echivalent sau electric  din aceeași categorie care respectă standardele Uniunii în vigoare și care ar fi fost achiziționat fără ajutor, unde prețul de achiziție al vehiculului cu zero emisii și costul vehiculului diesel echivalent sau electric  care respectă standardele Uniunii în vigoare și care ar fi fost achiziționat fără ajutor nu includ TVA.
Solicitantul va depune la cererea de finanțare minim 2 oferte de preț care corespund cu specificațiile tehnice menționate in solicitarea de oferta și în cererea de finanțare pentru fiecare tip de vehicul (cu emisii zero si diesel sau electric  din aceeași categorie care respectă standardele Uniunii în vigoare și care ar fi fost achiziționat fără ajutor). 
În situații excepționale, se poate lua în considerare o singură ofertă doar dacă beneficiarul dovedește că a solicitat oferte de la mai mulți furnizori și a primit din partea acestora confirmări scrise că nu pot furniza vehiculul în configurația tehnică solicitată.

Ca regulă generală, cheltuielile care nu se încadrează în categoria cheltuielilor eligibile prevăzute mai sus sunt neeligibile. Costurile legate de TVA nu sunt eligibile.

Ulterior încheierii contractului de finanțare, beneficiarul nu va mai putea primi finanțări din alte surse publice pentru aceleași cheltuieli eligibile ale proiectului, sub sancțiunea rezilierii contractului de finanțare și a returnării sumelor rambursate, inclusiv de dobânzi calculate conform prevederilor OUG nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței nr. 21/1996, aprobată cu modificări și completări prin Legea nr. 376/2023, cu modificările și completările ulterioare.


Notă: Cheltuielile neeligibile vor fi suportate integral de către beneficiar.


Atenție!
· Solicitantul își asumă obligația de a nu primi finanțări din alte surse publice pentru aceleași cheltuieli eligibile ale proiectului, sub sancțiunea rezilierii contractului. În acest sens, solicitantul va depune Declarația unică (Anexa nr. 3 – Secțiunea A);
· Cheltuielile aferente activităților proiectului realizate și care nu se încadrează în perioada de eligibilitate a cheltuielilor;
· Cheltuielile privind informarea, publicitatea și auditul financiar sunt obligatorii, însă acestea nu sunt eligibile.
· Costurile legate de TVA nu sunt eligibile

Pentru a fi eligibilă, o cheltuială trebuie să îndeplinească următoarele condiții cu caracter general:
1)   să fie efectuată și plătită în perioada de implementare a proiectului, adică să se încadrează în perioada de eligibilitate a cheltuielilor, respectiv între data depunerii cererii de finanțare și data preconizată de finalizare, respectiv 24 de luni de la data depunerii cererii de finanțare, dar nu mai târziu de 30.06.2030, cu respectarea principiului “demararea lucrărilor” prevăzut la art. 2 din Regulament;
2) să fie însoțită de facturi, în conformitate cu prevederile legislației naționale, sau de alte documente contabile cu valoare probatorie, echivalentă facturilor, pe baza cărora cheltuielile să poată fi auditate și identificate;
3) să fie în conformitate cu prevederile contractului de finanțare încheiat cu Ministerul Transporturilor și Infrastructurii;
4) să fie conformă cu prevederile legislației naționale și comunitare, în special în ceea ce privește ajutorul    de stat și achizițiile publice;
5) cheltuielile finanțate din fondurile FM nu au fost finanțate și nu sunt finanțate în prezent din alte     fonduri publice;
6) toate vehiculele achiziționate prin proiect trebuie să fie noi și de generație nouă.

[bookmark: _Hlk155684959]
Implementarea financiară a proiectului
[bookmark: _Hlk189140030][bookmark: _Hlk189139945]Implementarea financiară se efectuează prin mecanismul de prefinanțare și cererea de rambursare sau cerere de plată și cerere de rambursare aferentă cererii de plată, după caz, în conformitate cu prevederile OUG nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările si completările ulterioare (denumită în continuare OUG 60/2022).
Atenție! Accesarea de către un Beneficiar a mecanismelor prefinanțării și a cererilor de plată nu se poate face simultan, fiind necesară, în prealabil, justificarea cheltuielilor solicitate în cererile de prefinanțare/plată.
Mecanismul prefinanțării și rambursării cheltuielilor efectuate 
[bookmark: _Hlk215039788]Beneficiarul poate accesa mecanismul de prefinanțare și cerere de rambursare, în conformitate cu prevederile Ordonanței de urgență a Guvernului nr. 60/2022.
Pentru granturile acordate, Ministerul Transporturilor și Infrastructurii poate asigura o prefinanţare aferentă investiției de până la 40% din valoarea totală a grantului.
[bookmark: _Hlk215041890]Beneficiarul depune o cerere de prefinanțare. Ministerul Transporturilor și Infrastructurii transferă suma către beneficiar în termenele prevăzute în contractul de finanțare.
Beneficiarii au obligația de a depune la MTI prima cerere de rambursare pentru cheltuielile efectuate, punând la dispoziție documentele justificative, pentru până la 40% din valoarea totală a grantului. Documentele justificative aferente prefinanțării vor fi depuse împreună cu prima cerere de rambursare.
Plăţile către beneficiari sunt efectuate în baza unui grafic de rambursare.
În termen de maximum 30 de zile lucrătoare de la data depunerii de către beneficiar la MTI, a cererii de rambursare întocmite conform contractului de finanțare, MTI autorizează cheltuielile eligibile cuprinse în cererea de rambursare și efectuează plata sumelor autorizate în termen de 20 zile lucrătoare de la data la care MTI dispune de fonduri în contul de trezorerie. După efectuarea plății, MTI notifică beneficiarilor plata aferentă cheltuielilor autorizate din cererea de rambursare.
Pentru depunerea de către beneficiar a unor documente adiționale sau clarificări solicitate de MTI, termenul de 30 de zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.
În cazul nerespectării contractului de finanțare MTI poate aplica reduceri procentuale și recuperarea sumelor plătite necuvenit în conformitate cu legislația in vigoare.
În cazul ultimei cereri de rambursare depuse de către beneficiar în cadrul proiectului, ce se poate depune ulterior punerii în funcțiune a proiectului, reprezentând ultima tranșă din valoarea totală a  grantului, termenul de 30 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plății finale, dar nu mai mult de 90 de zile lucrătoare.
Nedepunerea de către beneficiar a documentelor sau clarificărilor solicitate în termenul prevăzut în contractul de finanțare atrage respingerea, parțială sau totală, după caz, a cererii de rambursare.

După primirea facturilor pentru livrarea bunurilor, a altor documente justificative care atestă achiziția și recepția bunurilor necesare implementării proiectului și după achitarea costurilor respective, beneficiarul întocmește cererea de rambursare conform contractului de finanțare si a anexelor, împreună cu copii de pe documentele justificative aferente. Cererile de rambursare se depun în conformitate cu graficul de rambursare. 
Beneficiarul va depune prima cerere de rambursare în conformitate cu graficul de rambursare, prevăzut în contractul de finanțare. Modelul  cererii de rambursare este anexă la modelul de contract de finanțare. Cererile de rambursare depuse în primul an trebuie să acopere integral prefinanțarea primită. În cazul în care beneficiarul nu justifică prefinanțarea în primul an, MTI solicită beneficiarului să explice motivul și impune termene stricte pentru justificarea prefinanțării cu costurile reale susținute prin documente. În cazul în care beneficiarul nu respectă noul termen limită, MTI va demara procedura de recuperare a prefinanțării în conformitate cu mecanismul pentru investițiile suspendate.

După semnarea contractului de finanțare, beneficiarul va contracta un auditor financiar independent pentru verificarea costurilor solicitate la rambursare de la MTI, conform criteriilor de eligibilitate aplicabile investițiilor finanțate prin Fondul pentru modernizare. Auditorul va emite un raport separat pentru fiecare cerere de rambursare. Beneficiarul are obligația să anexeze la dosarul de rambursare raportul emis de auditor. 

Ulterior depunerii cererii de rambursare de către beneficiar, MTI va verifica cererea de rambursare. După efectuarea verificărilor, în cazul în care nu sunt necesare clarificări din partea beneficiarului, MTI va emite beneficiarului o notificare cuprinzând rezultatele verificărilor efectuate și va vira beneficiarului suma costurilor rambursabile în conformitate cu notificarea emisă, într-un cont distinct, deschis de către beneficiar în acest scop. MTI transmite beneficiarului o notificare de plată întocmită separat pentru fiecare cerere de rambursare, în termen de 2 zile lucrătoare de la transferul sumelor.

[bookmark: _Hlk215041986]Mecanismul cererii de plată și a cererii de rambursare aferentă cererii de plată 
[bookmark: _Hlk215042008]Beneficiarul poate accesa mecanismul cererii de plată și a cererii de rambursare aferentă cererii de plată, în conformitate cu prevederile Ordonanței de urgență a Guvernului nr. 60/2022.

Beneficiarul depune o cerere de plată prin care se solicită Ministerului Transporturilor și Infrastructurii virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans, precum și a altor documente justificative care atestă achiziția și recepția bunurilor necesare implementării investiției;

După primirea facturilor pentru livrarea bunurilor, respectiv a altor documente justificative care atestă achiziția și recepția bunurilor necesare implementării investiției, beneficiarul întocmește cererea de plată conform contractului de finanțare, împreună cu copii ale documentelor justificative aferente. Cererile de plată se depun în conformitate cu etapele prevăzute în calendarul de rambursare prevăzut în contractul de finanțare. 

În termen de maximum 10 zile lucrătoare de la data încasării sumelor virate de către MTI, beneficiarii au obligația de a depune cererea de rambursare aferentă cererii de plată la MTI, în care sunt incluse sumele utilizate, însoțite de documentele justificative. Cererile de rambursare aferente cererilor de plată se depun în conformitate cu calendarul de rambursare prevăzut în contractul de finanțare. 
Ulterior depunerii cererii de plată de către beneficiar, MTI verifică cererea de plată. După efectuarea verificărilor, în cazul în care nu sunt necesare clarificări din partea beneficiarului, MTI emite beneficiarului o notificare cuprinzând rezultatele verificărilor efectuate și virează beneficiarului suma costurilor rambursabile, în conformitate cu notificarea emisă, într-un cont distinct deschis de beneficiar în acest scop. MTI transmite beneficiarului o notificare de plată întocmită individual pentru fiecare cerere de plată, în termen de 48 de ore de la transferul sumelor.
Ulterior depunerii de către beneficiar a cererii de rambursare aferente cererii de plată, MTI verifică cererea de rambursare aferentă cererii de plată. După efectuarea verificărilor, în cazul în care nu sunt necesare clarificări din partea beneficiarului, MTI emite beneficiarului o notificare cu privire la suma autorizată.
[bookmark: _Toc142982287][bookmark: _Toc216156346]CAPITOLUL 3. COMPLETAREA CERERII DE FINANȚARE

Pentru a propune un proiect în vederea finanțării, solicitantul trebuie să completeze o cerere de finanțare conform modelului din Anexa nr. 1. Aceasta se va completa și transmite împreună cu toate anexele solicitate prin platforma electronică dedicată FM, MySmis 2021, ce poate fi accesată la adresa https://mysmis2021.gov.ro/.

NOTĂ: 
Solicitantul poate depune o singură cerere de finanțare în cadrul unei proceduri de ofertare concurențială care poate cuprinde achiziția unui sau mai multor vehicule din aceeași categorie. Aceștia pot participa în cadrul mai multor proceduri de ofertare concurențială, dar nu pot achiziționa mai mult de 10 vehicule în cadrul uneia sau mai multor proceduri. Valoarea totală a ajutorului de stat solicitat nu poate depăși 18.000.000 euro pe întreprindere (beneficiar. 
La transmiterea cererii în MySMIS, se va selecta autoritatea „Ministerul Transporturilor și Infrastructurii - organism delegat pentru sectorul Eficiență energetică, subsector transporturi”. În caz contrar, aplicația va fi direcționată către o altă entitate, ceea ce ar putea cauza imposibilitatea evaluării și aprobării.


[bookmark: _Toc142982288][bookmark: _Toc216156347]3.1. Modalitatea de completare a Cererii de finanțare

[bookmark: _Toc142982289]Înainte de completarea formularului, vă rugăm să citiţi cu atenţie instrucţiunile cuprinse în acest capitol.
În vederea completării Cererii de finanțare trebuie avută în vedere anexarea tuturor documentelor menţionate în  prezentul ghid.

[bookmark: _Toc142982290][bookmark: _Toc216156348]3.1.1. Obiectivele și rezultatele proiectuluiImportant!
Solicitantul are obligația să verifice atașarea tuturor anexelor obligatorii la Cererea de finanțare.
De asemenea, anexele care sunt incomplete, ilizibile sau care nu sunt semnate, pot conduce la      respingerea Cererii de finanțare.
Toate valorile menționate în Cererea de finanțare vor fi calculate, rotunjite și prezentate la două zecimale (ex. valori buget, indicatori, capacitate instalată etc.)



Obiectivul general al proiectului va fi stabilit în corelare cu acțiunile și activitățile finanțabile menționate în prezentul ghid. 

Toate obiectivele vor fi asociate cu rezultatele așteptate la investițiile destinate achiziției de vehicule cu emisii zero pentru transportul rutier și feroviar de mărfuri, maritim și pe căi navigabile interioare de pasageri și mărfuri, Programului-cheie 9: Eficiență energetică în transporturi - reducerea emisiilor de CO2 prin eficiență energetică și noi tehnologii în transporturi, din cadrul FM și vor fi   cuantificate în indicatori.

[bookmark: _Toc142982291][bookmark: _Toc216156349]3.1.2. Sustenabilitate si durabilitate

Se va preciza modul în care proiectul se va autosusţine financiar după încetarea finanțării solicitate prin Cererea de finanțare, capacitatea de a asigura operarea și întreținerea investiției după finalizare (entități responsabile, fonduri, activități, orizont de timp).

Caracterul durabil al proiectului: se va indica modul în care beneficiarul va asigura exploatarea durabilă a investiției pe o perioadă de minimum 5 ani de la PIF/Proces Verbal.

În cadrul acestei secțiuni se vor completa informații legate de relevanța proiectului în raport cu următoarele  aspecte:
· Contribuția la Planul Național Integrat în domeniul Energiei și Schimbărilor Climatice 2021-2030 (PNIESC); 
· Contribuția la Inițiativa emblematică ,,Accelerarea” din Strategia anuală pentru 2021 privind creșterea durabilă (https://eur-lex.europa.eu/legal-content/RO/TXT/?uri=CELEX:52020DC0575);
· Contribuția la obiectivele propuse prin Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor - Decarbonizarea flotelor corporative, COM(2025) 96 final din 05.03.2025.

[bookmark: _Toc142982292][bookmark: _Toc216156350]3.1.3. Descrierea investiției

Descrierea proiectului (se completează la secțiunea Descrierea proiectului din Cererea de finanțare) și va indica un minim de informații cu privire la următoarele aspecte:
1. Date generale privind investiția propusă;
2. Situația existentă și necesitatea realizării obiectivului de investiții;
3. Descrierea amplasamentului (sediu/operațiuni în RO);
4. Cerințe specifice suplimentare, dacă este cazul;
5. Soluții fezabile pentru realizarea obiectivului de investiții;
6. Date tehnice și funcționale ale obiectivului de investiții.

[bookmark: _Toc142982293][bookmark: _Toc216156351]3.1.4. Analiza DNSH
Solicitanții schemelor de ajutor au obligația respectării principiului de "a nu prejudicia în mod semnificativ" (DNSH - "Do No Significant Harm"), în conformitate cu indicațiile prevăzute în Comunicarea Comisiei - Orientări tehnice privind aplicarea principiului de "a nu aduce prejudicii semnificative" .
Principiul DNSH  trebuie interpretat în sensul art. 17 din Regulamentul (UE) 2020/852 privind instituirea unui cadru care să faciliteze investițiile durabile şi de modificare a Regulamentului (UE) 2019/2.088, care definește noțiunea de "prejudiciere în mod semnificativ" pentru cele șase obiective de mediu vizate de regulament.
Principiul „Do No Significant Harm” (DNSH) – a nu prejudicia semnificativ – se aplică în conformitate cu Regulamentul (UE) 2020/852 și Regulamentul (UE) 2021/2139. Proiectele trebuie să respecte cele 6 obiective de mediu, fără a le prejudicia semnificativ:
· atenuarea schimbărilor climatice;
· adaptarea la schimbările climatice;
· utilizarea durabilă și protejarea resurselor de apă și marine;
· tranziția către o economie circulară, inclusiv prevenirea generării de deșeuri și reciclarea;
· prevenirea și controlul poluării;
· protecția și refacerea biodiversității și a ecosistemelor.
Respectarea DNSH constituie criteriu de eligibilitate și va fi demonstrată prin realizarea analizei privind impactul proiectului asupra celor 6 obiective de mediu mai sus menționate, al cărei model se regăsește în Anexa 10.1 Autoevaluarea privind respectarea principiului de „a nu aduce prejudicii semnificative” DNSH.
Evaluarea va fi realizată în conformitate cu criteriile tehnice de examinare stabilite prin Regulamentul delegat (UE) 2021/2139 al Comisiei din 4 iunie 2021, de completare a Regulamentului (UE) 2020/852. 
Beneficiarul ajutorului  de stat are obligația de a completa declarația pe propria răspundere privind asumarea respectării principiului DNSH pe toată perioada de implementare a proiectului, al cărei model se regăsește în Anexa nr. 10 Declarația DNSH la ghidul solicitantului aferent apelului de depunere a solicitării pentru acordarea ajutorului.
În achizițiile publice (bunuri, lucrări, servicii), se vor aplica criterii verzi conform Ghidului de achiziții publice verzi (Ordinul nr. 1068/1652/2018) și standardelor UE, inclusiv factori de evaluare a eficienței energetice.
Pentru monitorizarea integrării principiilor orizontale, solicitanții vor stabili, încă din etapa cererii de finanțare, indicatori specifici de colectat și măsurat pe durata proiectului.
[bookmark: _Toc142982296][bookmark: _Toc216156352]3.1.5 Elaborarea bugetului

Bugetul proiectului va fi prezentat conform formatului din Anexa nr. 7 – Bugetul proiectului și va fi încărcat în platforma electronică.

[bookmark: _Toc216156353]3.1.6. Responsabil de proiect

Solicitanții au obligația de desemnare a unei persoane responsabile cu implementarea proiectului și care va asigura comunicarea în relația cu autoritatea finanțatoare. Persoana astfel desemnată va semna Declarația privind conflictul de interese (Anexa nr. 9).

[bookmark: _Toc216156354]3.1.7 Documente obligatorii la depunerea cererii de finanțare:
· Cererea de finanțare; 
· Declarația unică (Anexa 3); 
· Anexa nr. 3.a - Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat;
· Bugetul proiectului cuprinde cheltuieli cu activitatea de informare si publicitate (cheltuieli neeligibile Anexa 7; 
· Analiza de oportunitate care să includă analiza cost-eficacitate (Anexa nr. 4 template AO); 
· Anexa nr. 10  - Declarație privind respectarea principiului DNSH și Anexa nr. 10.1 - Autoevaluarea privind respectarea principiului de „a nu aduce prejudicii semnificative” (DNSH) pentru proiect;
· Minim 2 oferte de preț care corespund cu specificațiile tehnice menționate în solicitarea de ofertă și în cererea de finanțare pentru fiecare tip de vehicul (cu emisii zero și diesel/electric care respectă standardele aplicabile ale Uniunii deja în vigoare. În situații excepționale, se poate lua în considerare o singură ofertă doar dacă beneficiarul dovedește că a solicitat oferte de la mai mulți furnizori și a primit din partea acestora confirmări scrise că nu pot furniza vehiculul în configurația tehnică solicitată;
· Solicitantul demonstrează procentul kilometrilor operați pe teritoriul României din totalul în anul anterior depunerii cererii de finanțare, prin prezentarea următoarelor documente, după caz:
Pentru rutier N2/N3:
• CMR, foi de parcurs, extrase sistem GPS / telematică, rapoarte tahograf
• Situații centralizate km RO vs. km total (semnate și asumate)
Pentru feroviar marfă:
• Rapoarte de operare pe rețeaua feroviară din România  
• Extrase din sistemele de management al traficului 
• Situație km tren operați în RO vs. total
Pentru naval:
• Jurnale de bord/AIS, fișe rută/port apeluri în RO
• Situație mile parcurse în RO vs. Total

Procent realizat în anul precedent:
Total km în RO: ______ km
Total km operați: ______ km
Procent rezultat: ____ %
Procent asumat în perioadă durabilitate:
≥ ____ % (egal sau mai mare decât cel realizat anul precedent)


· Solicitantul prezintă dovada proprietății/operării ≥1 an asupra vehiculelor înlocuite
Solicitantul atașează toate documentele:
Pentru rutier & feroviar:
• Certificat de înmatriculare/registru vehicul și cartea de identitate a vehiculului
• Extras inventar mijloace fixe / fișă mijloc fix
• Dovezi exploatare continuă (foi parcurs)

Pentru naval înlocuire:
• Certificat de naționalitate navă
• Certificat de clasificare și navigabilitate
• Dovada proprietate ≥1 an
• Dovada operării în RO (jurnal navigație, AIS etc.)

Documente suport acceptate:
•	talon/ certificat înmatriculare
•	registru inventar
      •     situații exploatare/fișe vehicul

Atenție!
Cererea de finanțare se va depune însoțită de toate documentele obligatorii (menționate mai sus). În caz contrar, evaluarea tehnico-economică nu va putea fi efectuată iar proiectul va fi respins.
[bookmark: _Toc142982297]
[bookmark: _Toc216156355]CAPITOLUL 4. PROCESUL DE EVALUARE ȘI SELECȚIE
[bookmark: _Toc216156356]4.1. Descriere generală privind procesul de evaluare și selecție a cererilor de finanțare

Procesul de evaluare și selecție a cererilor de finanțare se va desfășura la nivelul direcțiilor de specialitate din cadrul Ministerului Transporturilor si Infrastructurii. Pentru implementarea proiectului se va încheia un contract de finanțare (CF) între Ministerul Transporturilor si Infrastructurii și beneficiarul proiectului.

Etapele parcurse de la depunerea cererii de finanțare până la semnarea contractului de finanțare sunt:
· Evaluarea tehnico-economică
· Etapa contractuală (verificarea documentelor justificative și confirmarea îndeplinirii condițiilor de administrativ și eligibilitate
· Semnarea contractului de finanțare.

Finanțarea se va acorda în baza unei proceduri concurențiale de selecție a proiectelor conform indicatorilor de performanță corelat cu obiectivele FM și   în limita bugetului alocat, cu respectarea condițiilor din ghid. Astfel, în timpul punerii în aplicare a schemei, în cazul unei proceduri de ofertare în care toți solicitanții primesc ajutor, modul în care este concepută procedura respectivă trebuie corectat pentru a restabili concurența efectivă în cadrul sesiunilor de depunere ulterioare, de exemplu, prin reducerea bugetului.

[bookmark: _Toc216156357][bookmark: _Hlk190166880]4.1.1 Evaluarea tehnico-economică a Cererii de Finanțare

Se vor prezenta 2 oferte de preț care corespund cu specificațiile tehnice / 1 ofertă (caz excepțional), cu respectarea confidențialității datelor comerciale 
Evaluarea tehnico-economică a Cererii de finanțare va fi realizată în baza datelor introduse de solicitant în aplicația MySmis2021 pentru cele 2 criterii de selecție, de către Comisia de selecție constituită la nivelul Ministerului Transporturilor și Infrastructurii conform Grilei de evaluare tehnico-economică a cererii de finanțare din Anexa nr. 2.2 la prezentul ghid, respectiv:
[bookmark: _Toc216156358]Criteriul 1  
[bookmark: _Toc216156359]85% din totalul criteriilor de selecție utilizate pentru clasificarea solicitărilor și, în cele din urmă, pentru alocarea ajutorului în cadrul sesiunii concurențiale se definesc în termeni de ajutor de stat solicitat per vehicul cu emisii zero. Dacă în cadrul unei procedurii competitive proiectul depus conține achiziția mai multor vehicule, potențialul beneficiar va oferta în cadrul licitației cuantumul ajutorului de stat pe care îl dorește per vehicul (cuantum stabilit prin împărțirea cuantumului ajutorului de stat solicitat pe proiect la numărul de vehicule conținute de proiect), urmând ca valoarea ajutorului de stat solicitata pe vehicul sa fie punctată conform formulei de calcul prezentate în Anexa nr. 2.2 - Grila de evaluare tehnico-economică a cererilor de finanțare.  

[bookmark: _Toc216156360]Criteriul 2
[bookmark: _Hlk157523338]15% din totalul criteriilor de selecție sunt definite în funcție de km parcurși sau milele maritime/fluviale, după caz pe teritoriul României în anul precedent depunerii cererii de finanțare, dovediți prin documente justificative de transport, după cum urmează:
15 puncte dacă din totalul de km parcurși, peste 70% sunt pe teritoriul României
10 puncte dacă din totalul de km parcurși, între 50% si 70% sunt pe teritoriul României
5 puncte dacă din totalul de km parcurși, între 40% și 49% din km parcurși sunt pe teritoriul României
0 puncte daca mai puțin de 40% din totalul km parcurși sunt pe teritoriul României

Beneficiarul își asuma prin documentația depusa în cadrul procedurii concurențiale faptul că va realiza cu vehiculul (ele) achiziționat(e) prin intermediul schemei cel puțin procentajul de kilometri parcurși pe teritoriul României cu care a licitat, din totalul kilometrajului parcurs de acest(e) vehicul(e), procentaj care va fi monitorizat și raportat pe toată perioada de durabilitate a proiectului. În cazul nerespectării de către beneficiar, a procentelor kilometrajelor parcurse pe teritoriul României conform celor asumate în cererea de finanțare depusă în cadrul procedurii competitive, MTI în calitate de administrator și furnizor al ajutorului de stat, va proceda la recuperarea ajutorului, inclusiv cu dobânzi.

Notă: Neatingerea procentului asumat poate conduce la recuperarea ajutorului.
Atenție! 
În această etapă nu vor exista solicitări de clarificări, evaluarea se va realiza în baza documentelor depuse. 
În urma evaluării tehnico-economice, Cererea de finanțare va primi un punctaj între 0 și 100 puncte.
[bookmark: _Hlk158198659]Punctajul obținut va duce la ordonarea descrescătoare a aplicațiilor în cadrul acestei scheme, conform formulei de calcul prevăzută în Anexa nr. 2.2 - Grila de evaluare tehnico-economică a cererilor de finanțare.  
În eventualitatea cazului de egalitate, se va lua în considerare recipisa de înscriere, astfel încât va avea prioritate proiectul care a fost depus mai întâi. 
Proiectele vor fi finanțate până la epuizarea bugetului alocat în cadrul fiecărui apel de proiecte.
La finalizarea acestei etape se va întocmi o Listă cuprinzând rezultatele evaluării cererilor de finanțare depuse, ordonate în funcție de punctajul obținut pentru cele 2 criterii de selecție prevăzute la prezenta etapă.
Pentru respectarea principiului transparentei, Lista rezultatelor evaluării (clasamentul) se va publica pe pagina web a Ministerului Transporturilor și Infrastructurii https://mt.ro/.

[bookmark: _Toc216156361]4.2. Depunerea și soluționarea contestațiilor

În situația în care solicitanții sunt nemulțumiți de rezultatele evaluării, aceștia au posibilitatea de a contesta acest rezultat. Contestațiile se depun în termen de   30 zile de la comunicarea rezultatului în platforma MySMIS 2021 și publicat pe site-ul Ministerului Transporturilor și Infrastructurii.

Pentru a putea fi luate în considerare, contestațiile trebuie să respecte următoarele cerințe:
· Identificarea contestatarului, prin: denumirea solicitantului, adresa, funcția, numele și prenumele  reprezentantului legal, datele de contact, precum și alte atribute de identificare, în condițiile legii (cod unic de înregistrare etc);
· Identificarea proiectului, prin: numărul unic de înregistrare alocat cererii de finanțare (codul proiectului din       platforma electronică) și titlul proiectului;
· Obiectul contestației (ce se solicită prin formularea contestației), respectiv criteriul/criteriile contestate;
· Motivele de fapt și de drept (dispozițiile legale naționale și/sau comunitare, principiile încălcate) pe care se întemeiază contestația, detaliate pe fiecare criteriu de evaluare și selecție în parte contestat;
· Mijloace de probă;
· Adresa de e-mail de corespondență pentru procedura de soluționare a contestației depuse;
· Semnătura reprezentantului legal;
· Data formulării contestației.

Contestațiile sunt analizate și soluționate în termen de 30 de zile de la data înregistrării lor la MTI. În situația în care se consideră necesară o investigație mai amănunțită, care presupune depășirea termenului   de 30 de zile, contestatarul va fi anunțat, în sistemul MySMIS, asupra termenului de soluționare. Decizia comisiei constituită pentru soluționarea contestațiilor poate fi de admitere, admitere în parte sau de respingere și are caracter definitiv  la nivelul Ministerului Transporturilor și Infrastructurii. Contestatarul este notificat în sistemul MySMIS asupra deciziei comisiei.
În urma soluționării contestațiilor MTI va publica lista rezultatelor obținute pe pagina web a Ministerului Transporturilor și Infrastructurii https://mt.ro/. Astfel, cererile vor fi selectate spre finanțare în ordinea punctajelor obținute și în limita bugetului aprobat. Cererile de finanțare care nu se încadrează în limita bugetului schemei vor fi selectate pe lista de rezervă. 


[bookmark: _Toc142982300][bookmark: _Toc216156362]CAPITOLUL 5. CONTRACTAREA PROIECTELOR
[bookmark: _Toc216156363]5.1 Etapa de contractare
După finalizarea procesului de evaluare tehnico-economica a proiectului/soluționarea contestațiilor, pentru proiectele selectate spre finanțare MTI solicita documentele stabilite prin ghid și asumate prin Declarația unică, care atestă îndeplinirea condițiilor de administrativ și eligibilitate. 

Astfel, solicitanții ale căror cereri au fost selectate spre finanțare au obligația de a depune în termen de 15 zile lucrătoare a următoarele documente:
· Declarația privind tipul întreprinderii (din care să reiasă încadrarea într-o anumită categorie) Anexa nr. 8;
· Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa nr. 3.a);
· Documente care atestă constituirea legală a solicitantului (actul constitutiv/Statutul/actul normativ de înființare, alte documente de înființare echivalente cu traducere autorizată, valabile la data depunerii);
· Certificatul constatator (valabil la data depunerii, după caz) eliberat de Oficiul Național al Registrului Comerțului;
· Certificatul de atestare fiscală emis de ANAF și de Direcția locală de taxe și impozite, aflate în termenul de valabilitate, conform formatului specific pentru solicitarea de finanțare prin fonduri europene nerambursabile. În aceste certificate, solicitantul nu trebuie să figureze cu datorii la ANAF sau direcția/direcțiile locale de taxe si impozite (pentru sediul social si pentru punctul de lucru/sediu secundar în care se implementează proiectul);
· Cazier fiscal al solicitantului (persoană juridică), aflat în termenul de valabilitate;
·  Cazier judiciar al reprezentantului legal al solicitantului, aflat în termenul de valabilitate;
· Bilanțul și contul de profit și pierdere pentru ultimii 2 ani financiari încheiați la data depunerii cererii de finanțare, din care să rezulte că agentul economic nu se află în nici una dintre situațiile menționate în Metodologia privind întreprinderea în dificultate din cadrul Anexei nr. 6 la prezentul ghid;
· Contul de profit și pierdere și datele informative (consolidat unde este cazul) auditat/semnat de cenzori dacă acest lucru este solicitat de legislația în vigoare, însoțit de lista entităților incluse în consolidare, pentru ultimele două exerciții financiare încheiate, anterior anului de depunere a Cererii de finanțare, în corelare cu secțiunea Capacitate solicitant din aceasta;
· Documente de confirmare/alocare a contribuției solicitantului (de ex: Hotărârea AGA/CA /Asociaților/Asociatului Unic al societății) privind asigurarea contribuției proprii a proiectului și acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului);
· Documentele de aprobare a proiectului, în conformitate cu prevederile legale în vigoare (după caz, Hotărâre CA/AGA/ HG /altele asemenea care să angajeze instituția, după caz, care să cuprindă cel puțin, denumirea proiectului, valoarea totală (din care eligibilă și neeligibilă), indicatorii tehnico-economici ai proiectului, asigurarea contribuției proprii a proiectului și acoperirea contravalorii cheltuielilor neeligibile); 
· Scrisoare de confort/bonitatea bancară/ (în cazul în care solicitantul nu îndeplinește criteriul privind indicatorul de solvabilitate,  este o întreprindere nou-înființată, precum și pentru asigurarea contribuției proprii și a cheltuielilor neeligibile;
· Notificarea din partea unei bănci comerciale/Trezoreria Statului privind deschiderea contului dedicat derulării operațiunilor proiectului (cod IBAN, titular cont, denumirea/adresa Trezoreriei/băncii comerciale),
· Anexa 2a) – Grafic de depunere a cererii de rambursare din cuprinsul  modelului orientativ de contract de finanțare (Anexa nr. 5 la prezentul ghid), completată corespunzător,
· Conflict de interese Anexa nr. 9.

[bookmark: _Hlk161238340]Pentru verificarea conformității administrative și a eligibilității cererii de finanțare se utilizează un sistem de evaluare      de tip DA/NU/NA, conform Anexei nr. 2.1 – Grila de verificare a conformității administrative și a eligibilității cererilor de finanțare, la prezentul ghid. Verificarea conformității administrative și a eligibilității cererii de finanțare se va realiza de comisia de selecție constituită la nivelul furnizorului de ajutor de stat în baza grilei (Anexa nr. 2.1 la prezentul ghid), în ordinea clasamentului rezultat în urma finalizării etapei de evaluare tehnico – economice/etapei de soluționare contestații, după  caz. 

Solicitantul are obligația ca toate documentele transmise să fie în formatul prevăzut de lege și în termenul de valabilitate la data depunerii acestora.

ATENȚIE!
În cazul în care solicitantul nu depune documentele în termenul de 15 zile lucrătoare, cererea de finanțare va fi respinsă.
În cazul în care documentele transmise sunt incomplete si/sau neconforme, se pot solicita clarificări prin intermediul platformei electronice, la care beneficiarul are obligația să răspundă în termen de maximum10 zile lucrătoare la fiecare solicitare de clarificare. Se pot transmite maximum 2 clarificări. 
În cazul în care în etapa de contractare solicitantul nu răspunde la solicitările de clarificări, în termenul de maximum 10 zile  lucrătoare pentru fiecare clarificare sau răspunsul este incomplet în urma celor două rânduri de clarificări, proiectul va fi respins.
În situația în care, în urma verificării documentelor, conform listei de verificare prevăzute în Anexa 2.1 la prezentul ghid, se constată  îndeplinirea condițiilor de conformitate administrativă și a eligibilității, MTI redactează nota de aprobare a proiectului. 
În cazul în care se constată că o cerere de finanțare nu îndeplinește criteriile de administrativ și eligibilitate, aceasta va fi respinsă, situație în care va fi introdusă în etapa de contractare prima cerere de finanțare de pe lista de rezervă (în ordinea punctajelor obținute).

După finalizarea verificării conformității administrative și a eligibilității, MTI va publica pe pagina web: https://mt.ro/ lista cu rezultatele evaluării cererilor de finanțare, respectiv proiectele admise și respinse.  
Împotriva deciziei de respingere a finanțării, solicitantul poate formula contestație pe cale administrativă, la MTI în termen de 30 de zile calendaristice, calculat de la data primirii acesteia prin sistemul informatic MySMIS2021.

Pentru a putea fi luate în considerare, contestațiile trebuie să respecte următoarele cerințe:
· Identificarea contestatarului, prin: denumirea solicitantului, adresa, funcția, numele și prenumele  reprezentantului legal; datele de contact, precum și alte atribute de identificare, în condițiile legii (cod unic de înregistrare etc) ;
· Identificarea proiectului, prin: numărul unic de înregistrare alocat cererii de finanțare (codul proiectului din       platforma electronică) și titlul proiectului;
· Obiectul contestației (ce se solicită prin formularea contestației), respectiv criteriul/criteriile contestate;
· Motivele de fapt și de drept (dispozițiile legale naționale şi/sau comunitare, principiile încălcate) pe care se întemeiază contestația, detaliate pe fiecare criteriu de evaluare și selecție în parte contestat;
· Mijloace de probă;
· Adresa de e-mail de corespondență pentru procedura de soluționare a contestației depuse;
· Semnătura reprezentantului legal;
· Data formulării contestației.

Contestațiile sunt analizate și soluționate în termen de 30 de zile de la data înregistrării lor la MTI. Decizia comisiei constituită pentru soluționarea contestațiilor poate fi de admitere, admitere în parte sau de respingere și are caracter definitiv  la nivelul Ministerului Transporturilor și Infrastructurii. Contestatarul este notificat în sistemul MySMIS asupra deciziei comisiei.

În urma soluționării contestațiilor MTI va publica lista finală a rezultatelor evaluării cererilor de finanțare, pe pagina web a Ministerului Transporturilor și Infrastructurii https://mt.ro/.


Semnarea contractului de finanțare

În urma emiterii notelor de aprobare a cererilor de finanțare/soluționării contestațiilor, după caz, va fi demarată procedura de încheiere a Contractului de finanțare. Solicitantului îi va fi transmis contractul de finanțare prin intermediul aplicației electronice în vederea semnării de către acesta sau se va proceda la semnarea electronică a acestuia.
Contractul de finanțare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ și sinalagmatic prin care se stabilesc drepturile și obligațiile corelative ale părților în vederea implementării operațiunilor.

Solicitantul are obligația de a semna electronic contractul de finanțare şi de a-l returna în termenul solicitat de Ministerului Transporturilor și Infrastructurii (5 zile lucrătoare de la data primirii documentului) însoțit, eventual, de orice alt document solicitat prin contract. În cazul în care solicitantul nu respectă termenul de semnare a contractului de finanţare şi returnare la  Ministerul Transporturilor și Infrastructurii  ministerul îşi rezervă dreptul de a nu perfecta contractul de finanțare, acesta din urmă nefiind responsabil de eventualele consecințe/întârzieri ce decurg din neperfectarea contractului de finanțare în termen.

Contractul de finanțare va fi semnat de către reprezentanții Ministerului Transporturilor și Infrastructurii şi de către reprezentantul legal al solicitantului, contractul de finanțare intrând în vigoare la data semnării de către ultima parte semnatară.

Beneficiarul are obligația de a menține investiția pe perioada valabilității contractului de finanțare și de a păstra toate documentele aferente proiectelor pe o perioadă de 10 ani de la data finalizării implementării proiectului, dar nu mai mică  de 5 ani de la data plății soldului sau, în absența unei astfel de plăți, de la data efectuării ultimei raportări.

Beneficiarul este obligat să transmită Ministerului Transporturilor și Infrastructurii raportări privind progresul tehnic al investiţiilor, date privind indicatorii, precum și orice alte informații suplimentare legate de contractul de finanțare încheiat.

Termenele de transmitere a acestor raportări vor fi prevăzute în contractul de finanţare.

Beneficiarii ajutorului de stat sunt obligaţi să păstreze, pentru o perioadă de 10 ani începând de la data ultimului ajutor de stat plătit, toate documentele necesare şi să ţină o evidenţă specifică a ajutorului de stat de care au beneficiat conform prevederilor legale.

Procedura de contractare poate diferi de cea descrisă în Ghidul solicitantului, în corelare cu funcționalitățile platformei electronice. Orice modificare a procedurii de contractare, raportat la funcționalitățile sistemului informatic, va fi adusă la cunoștința beneficiarilor.

Fiecare contract de finanțare poate avea clauze suplimentare specifice sau poate fi actualizat cu ultimele modificări identificate a fi necesare de către Ministerul Transporturilor și Infrastructurii. Versiunea finală a contractului de finanțare (în special clauzele specifice și anexele) vor fi comunicate beneficiarilor.
Atenţie!
Contractele de finanţare reprezintă contracte de adeziune, cu clauze prestabilite ce nu pot face obiectul  negocierilor dintre părţi.



[bookmark: _Toc216156364]5.2 Implementarea proiectului

În urma semnării contractului de finanțare, se vor desfășura activitățile conform calendarului de implementare prevăzut în cererea de finanțare, anexă la contract.

Achizițiile se vor desfășura cu respectarea prevederilor legale în vigoare și cad în sarcina beneficiarului. Documentele justificative vor fi verificate din punct de vedere calitativ și cantitativ, în corelare cu prevederile contractului de finanțare de către reprezentanții Ministerului Transporturilor și Infrastructurii ofițerii de monitorizare, responsabili de investiția în discuție.

Documentele justificative vor fi transmise în termenul prevăzut în cadrul contractului, anexă la Raportul de progres, conform calendarului de implementare, anexă la contractul de finanțare.

Orice modificări care apar la nivelul contractului de finanțare  în perioada de implementare a proiectului vor fi notificate Ministerului Transporturilor și Infrastructurii și nu se vor realiza fără a fi aprobate.

Ulterior semnării contractului de finanțare în condiții obiective și justificate, pentru asigurarea finanțării cheltuielilor necesare implementării proiectului, precum și pentru asigurarea cofinanțării, pe întreaga perioadă de derulare a contractului de finanțare, beneficiarul poate constitui garanții în favoarea unei instituții de credit, sub forma instituirii unei ipoteci asupra activelor fixe care fac obiectul contractului de finanțare.
Beneficiarul este obligat să transmită MTI o copie a contractului de credit și a celui de ipotecă, în termen de 10 zile lucrătoare de la semnarea acestora. 


Conform prevederilor contractuale, se vor realiza vizite de monitorizare în perioada implementării proiectului.

Ulterior încheierii contractelor de finanțare, vă rugăm să consultați periodic pagina de internet https://mt.ro/. pentru a urmări eventuale modificări/completări/detalieri ale regulilor de implementare.

[bookmark: _Toc216156365]CAPITOLUL 6. ANEXE
[bookmark: _Toc142982301]
Anexa nr. 1. Cererea de finanțare
[bookmark: _Toc142982302]Anexa nr. 2.1. Grila de verificare a conformității administrative și a eligibilității cererilor de finanțare
Anexa nr. 2.2. Grila de evaluare tehnico-economică a cererilor de finanțare  
Anexa nr. 3. Declarația unică
Anexa nr. 3.a - Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat
[bookmark: _Toc142982303][bookmark: _Toc142982304]Anexa nr. 4. Template Analiza de oportunitate
Anexa nr. 5. Model orientativ de contract de finanțare
[bookmark: _Toc142982305]Anexa nr. 6. Metodologia cu privire la neîncadrarea în categoria  "întreprindere  în dificultate"  
Anexa nr. 7. Bugetul proiectului 
Anexa nr. 8. Declarație privind tipul întreprinderii
Anexa nr. 9. Declarația privind conflictul de interese
Anexa nr. 10 și Declarația DNSH și Anexa nr. 10.1 Autoevaluarea privind respectarea principiului de „a nu aduce prejudicii semnificative” DNSH
Anexa nr. 11. Model declarație consimțământ prelucrare date
Anexa nr. 12. – Model scrisoare garanție bancară



2

image2.png




image3.png
- Comisia
Europeana




image4.png
Finantat de Uniunea Europeana

Sistemul de comercializare a certificatelor de emisii
Fondul pentru modernizare





image5.png




image6.png
- Comisia
Europeana




image7.png
Finantat de Uniunea Europeana

Sistemul de comercializare a certificatelor de emisii
Fondul pentru modernizare





image10.png
Banca Europeana
de Investitii




image8.png
FONDUL PENTRU MODERNIZARE

Comisia . e - fimatics
= Acceleram tranzitia spre neutralitate climatica

Europeani





image9.png
FONDUL PENTRU MODERNIZARE

Comisia . e - fimatics
= Acceleram tranzitia spre neutralitate climatica

Europeani





